70 pertsona ingururen beharrei erantzun die Amarako zaintza sareak : Irutxuloko Hitza\nIa hiru aste dira igaro dira alarma egoera ezarri zutenetik. Hain zuzen, martxoaren 14an adostu zuten 463/2020 Errege Dekretua, eta horren ondorioz, etxeetan konfinatuta daude herritarrak ordutik. Autonomia gutxien duten pertsonei laguntzeko asmoz egitasmo herritarrak sortu dira han eta hemen: zaintza sareak. Donostian auzo ugaritan sortu dituzte sare horiek, eta dagoeneko laguntzeko prest dauden boluntario ugari eta laguntza behar duten auzotar asko batu dituzte.\nAmarako zaintza sarearen kasuan, 50 boluntariok osatzen dute sarea, eta horiek 25 etxetan banatutako ia 70 pertsonen laguntza eskaerei ari dira erantzuten, “modu jarraituan”. Sareko koordinazio taldeko Oier Ibargurenek IRUTXULOKO HITZAri azaldu dionez, boluntario bakoitza etxe berean ari da laguntza ematen. Orain arte 50 dei baino gehiago jaso dituzte, hainbat helbururekin: “Horietako asko aurrera begira izan dezaketen laguntzaz informatzeko izan dira; beste asko udaletik jasotako deietan eman zaien informazioa gaizki ulertu, eta udal zerbitzu bat ginela pentsatuz deitu dutelako”.\nOrokorrean, elikagaien erosketak egiteko laguntza da gehien izan duten eskaera, baita zaborra jaisteko laguntza ere. “Botikan gauzak erosteko eskariak ere hazi egin dira azken aldian”, gaineratu du Ibargurenek.\nAmarako zaintza sareak orain arte egindako lanaren balorazio “oso positiboa” egin du, eta Ibargurenek nabarmendu du horretan parte hartzen duten auzotarren artean sortu den konplizitatea eta lanerako gaitasuna: “Lanari dagokionez, oso ondo moldatzen gara. Sareetan gabiltzan jende asko herri mugimendu eta bestelako sareetan ibilitakoa da, eta horrek asko errazten du koordinazio lana. Gutako asko bistaz ere ezagutzen ez garen arren, goraipatzekoa iruditzen zait gure artean sortu den konplizitatea eta konfiantza”.\nEra berean, beste auzo batzuetako sareekin ere egin dute kontaktua, izan ere antzekoa da batean eta bestean egiten dutena. Denen artean azken asteetan egindakoaren balorazio bat zabaldu berri dute. “Uste dugu herritarrok, ditugun baliabide eta aukerak kontuan hartuta, erantzun paregabea eman dugula”, baieztatu du Amarakoak. Honakoa ere gaineratu du: “Ez dugu uste elkartasuna soberan dugun hori ematea denik, duguna partekatzea baizik. Egoera honetan, jendeak zalantzarik egin gabe eskaini du bere denbora, eta erosotasuna albo batera utziz, ezagutzen ez zuten, baina komunitate bereko partaide diren pertsona zaurgarrienei laguntzeko prestutasuna adierazi dute”.\nAzkenik, kontatu du azken egunetan dei kopurua asko hazi dela, udaletik erosketak egiteko, zaborra ateratzeko eta animalien zaintzarako eskaintzen duten “aukera erreal bakarra” zaintza sareena delako. Udal langileek 30.000 dei egin dituzte azken astean, Lagun Kate proiektuaren harira, eta horietan zaintza sareetako telefonoez gain, “erantzunik jasotzen ez duen” Guztion Artean udal egitasmoaren telefonoa ematen dutela azaldu du Amarakoak: “Baita Gizarte Zerbitzuena, Gurutze Gorriarena, Caritasena… baina horiek bestelako zerbitzuak eskaintzen dituzte”, gehitu du.\nHorren harira, Amarakoek adierazi du arduradun politikoekin duten haserre daudela: “Horren ostean, Goia alkatearen diskurtsoan, zaintza sareetako boluntarioen lana aipatu gabe, udalak herritarrei dituzten behar guztiak asetzeko bermea ematen diela entzuteak, mina eta haserrea eragiten digu. Hala ere, guk, haiek ez bezala, bizitzak eta elkarren zaintza jartzen ditugu erdigunean. Hori ere argi eta ozen aipatu nahi dugu”.


Gaspar Astete - Wikipedia, entziklopedia askea.\nCoca de Alba, 1537 (egutegi gregorianoa)\nBurgos, 1601 (63/64 urte)\nerlijiosoa eta teologoa\nGaspar de Asteteren Doctrina christiana katixima, 1700an plazatatuta.\nGaspar de Astete (Coca de Alba, Salamanca, 1537 - Burgos, 1601eko abuztuaren 30) jesuita espainiar teologo ospetsua izan zen. Bere lan ezagunena Catecismo de la Doctrina Cristiana katixima izan zen, herri-mailan Astete bezala ezaguna.\nFilosofia, Humanitateak, Artea eta Teologia morala irakatsi zuen Salamancan. Jesusen Lagundian, hiri desberdinetan, postu asko bete zituen: Medina del Campon, Salamancan, Erroman... 1571an apaiztu zen. 1599an Doctrina cristiana y documentos de crianza argitaratu zuen, gero Catecismo de la Doctrina Cristiana izenburuarekin argitaratuta. Liburu hori gutxi arte Espainian, Hispanoamerikan eta Hego Euskal Herrian doktrina irakasteko eta buruz ikasteko erabili izan da.\n(Gaztelaniaz):Gaspar Asteteren biografia Espainiako Historiaren Errege Akademiaren webgunean.\nMultimedia: Gaspar Astete\nISNI: 0000 0000 6631 1208\nBNF: 12140596p (data)\nOpen Library: OL5069882A


Arratia: Zeanurin ermitarik ermitara, naturea eta kulturea buztartuz\nZeanurin ermitarik ermitara, naturea eta kulturea buztartuz\nUrri lehenengoaren 4an, (Iraila) domekan, izango da Ermiten XXIX. Mendi Martxea\nUrri lehenengoaren 4rako, domekea, antolatu dau Joko Alai alkarteak Zeanuriko Ermiten Mendi Martxea. Ez dira gitxi herri horretan han-hemenka azaltzen diran ermita edota eleizak, guztira hogei. Dana dala, ibilbide osoa egiten dabenek hemeretziren ingurutik igaroko dira, Egiriñako (Gorbeia) Edurretako Amarena kanpoan geratzen da eta.Jon Urutxurturen erreportaje bat.\nOndare erlijiosoa bisitatu eta ezagutuz, aldi berean natureagaz hartu-emonetan jarteko aukera parebakoa eskaintzen dabe ibilbidea osatzen daben hogeta hamabost kilometroek. Urteerea herriko plazan izango da, eguneko lehen argiak kukurruku egiteaz batera, 07:30ean. Atera eta bost bat minutu geroago Eleizondo auzunean sartzen da ibilbidea, lehenengo, Piedadea izenaz ezagutzen dan baseleizea aurkituz; oraindik kontserbatzen den Erdi Aroko galtzadaren tarte txikia zapalduz, eta ermitaren eleizpetik igaroz, atoan, Andra Mari parrokiarekin topo egiten da. Eleizea harro azaltzen da, bere kokaera estrategikotik herrigunea kontrolatzen dauala. Barroko estiloko erretaula ederra gordetzen dau bere barruan Andra Marik. Ezin da aitatu barik itxi parrokiaren eta Piedadearen artean altxatzen den altzairuzko gurutzea, Gorbeiako gurutzearen mendeurrena gogoratzeko 2001ean Nestor Basterretxeak egindakoa.\nEleizondotik ibilbidea Asterria kofradiako lurretan sartzen da, Santi Kurutz baselizearen bila; Zeanuriko mugen barruan egon arren, eleizaz areatzatarra da. Goranzko joerari ekinez, Ogarabeiti auzotik Ogaragoiti auzora igoz, San Andresera heltzen gara. Bideari ekinez, eta Urrekoatxa (582 m.) mendia ezkerrean itxiz, Zeanuriren eta Dimaren arteko mugarako norabidea hartzen da San Blasera heltzeko. Mugarrietara begiratuz ermitea Dima partean kokatzen bada be, lurra Zeanuriko Ibarguen Kofradiaren jabetza da. San Blasetik aurrera bideak beherantz egiten dau, eta arnasa hartzeko aukerea emoten dau, Altzuste Kofradiako lurretan sartzera daroan aldapatxoari barriro heldu baino lehen. Altzusten bi ermita dagoz zain: San Migel eta Santa Lutzi. Deigarria da San Migeleko kanpaietako batean irakur daiteken idazkuna: “En el ambito donde resuene mi voz no triunfarán los liberales”. Dirudienez, intera batean karlistak edo kontserbadoreak izan ziran jaun eta jabe paraje honeetan...\n240-N gurutzatuz, Undurraga auzunerantz jarraitzen da Bilbo urez hornitzen dauan urtegi bukolikoa eskuinaldean itxita. Arratia ibai zeharkatu ostean, San Pedrori kuku bat egin eta Ipiñabururantz egiten dau bideak, bertan aurkitzen dira San Adrian, Santiago eta Santa Ageda.\nSan Adrian baselizatik Santiagora. Azken hau Zeanuriko bigarren parrokia da. Bertako bateo agiriak —Derion, Bizkaiko Eleizaren Historia Artxiboan gordetzen direnak— Bizkaiko zaharrenak dira, 1501ekoak hain zuzen be. Santiagotik Santa Agedara eta jarraian Atxondo igaro eta Muñegi aldetik aurrera eginez, estartarik estarta, Zanburuko (789 m.) hatxaren itzalpean jarraitzen da, Altzuako San Juanera ailegatzeko. Ermita hau XV. mendearen amaierakoa da; hemen egindako indusketa arkeologikoetan epigrafe funerario —baseleizearen barruan gordetzen da— aurkitu zan honako idazki honegaz: Zeiani c/m suo ger/mani. Laun/ti In cor/pore suo/ +S+N ob/it (...)/O(...) ER/(...)DCC. Zeanuri herriaren izanari buruzko idatzizko lehen aitamenetako bat da; ganera, kontuan izan behar da gaur egun be zeanuriztarrek, aho-hizkuntzan, Zeani izenaz deitzen deustsiela euren herriari.\nAltzua kofradiatik Otzerinmendi kofradiara zuzentzen dan pistatik 20 bat minutu ibili ostean, San Justo azaltzen da haresdui zoragarri baten erdian. Ermitatik ehun metrora dagoan karobiak be bisita merezi dau: azken hogeta bat urteetan abuztuaren lehenengo asteburuan isiotuten dabe.\nSan Justoko haresduia zeharkatuz eta beherantz pare bat kilometro ibili eta gero, San Lontzo azaltzen da. Tradizioaren arabera, Gorbeiaren bestaldean dagoen Orozko herritik ekartzen ei ebezen gorpuak hemen lurperatzeko; gertaera honen lekuko Pagoniotzetako andabidea toponimoa da. Errekatxoagaz topau arte aurbeheran jarraitzen da eta errekatxoa zeharkatzagaz batera Uribe kofradian sartzen gara; hiru baseleiza aurkitzen dira bertan: San Migel, San Urban eta San Pedro, hirugarren hau Axpeko jauregiaren jabetza. Jadanik ibilbidea azken txanpan sartzen da, eta ibiltariak txiri-txiri zuzenduko dira herriko plazan itxaroten eukiko daben helmugearen bila. Plazan bertan, San Isidro eta bere aurrez aurre dagoan San Antonio ermiten artetik igaro bezain laster helmuga azaltzen da.\nAmaitzerakoan, hogeta hamabost kilometro eroango dabez oinetan parte-hartzaileek, baina ziur zitari erantzuteak mereziko deutsiela, ondare erlijiosoa ezagutzeaz batera uda udazken bihurtzen dabilen sasoi honetan natureak erakusten dauan koloreen sinfoniaz gozatzeko aukera ezin hobea eskainiko deutsielako Zeanuriko Ermiten XXIX. Mendi Martxeak.\n* Noiz: urri lehenegoaren 4an.\n* Izena emotea:\n- Abuztuaren 31 baino lehenago, dirua sartuz BBK-ko kontu-zenbaki honetan:\n2095 0335 29 3830586275: - Nagusiak 8 € / Joko-Alaiko bazkideak: 4 € /- 14 urtetik\nbeherakoak: 4 €.\n- Egun berean: - 06:45etik aurrera, herriko plazan: -Nagusiak 10 € /Joko-Alaiko bazkideak: 4 €/\n14 urtetik beherakoak: 5 €.\n- Urteerea: -7:30ean\n- Umeen urteerea: 09:00etan, 13,5 kilometroko ibilbidea egiteko.\n* Ibilbide ezbardinak: - Luzea: 35 kilometro.\n- Ertaina: 28 kilometro.\n- Laburra: 15 kilometro.\n- Umeena: 13,5 kilometro.


barren.eus - Gurean euskaraz, merkataritzan eta ostalaritzan euskara gehiago erabiltzeko\nArgitaratua: 2019-05-31 12:52\nElgoibarko Izarra Euskaltzaleon Topaguneak eta Elgoibarko Udalak gure herriko merkataritzan eta ostalaritzan euskararen erabilera areagotzeko Gurean euskaraz kanpaina jarriko dute martxan, ekainaren 3tik 14ra, biak barne. Herriko 44 establezimenduk parte hartuko dute kanpainan.\nElgoibarko merkatari-ostalarien eta herritarren artean ematen diren ahozko harremanetan euskararen erabilera sustatzea da Gurean euskaraz kanpainaren helburua. Kanpainan parte hartuko duten merkatari eta ostalariek haiekin euskaraz egiteko gonbita egingo diete elgoibartarrei.\nHala, euskaraz egin edota eskatzen duten bezeroen artean 10 euroko 30 erosketa-txartel zozketatuko dira. Zozketa ekainaren 17an izango da eta erosketa-txartelak kanpainan parte hartzen duten establezimenduetan gastatzeko izango dira.\nAmaia Lasagabaster Gurean Baiko koordinatzaileak eta parte hartuko duen lagun batek, Ainhoa Etxeberriak (Surya belar-denda) azaldu dituzte aste honetako BARRENen, Gurean euskaraz kanpainari buruzko xehetasunak.\nGuztira 112 merkatari eta ostalarik parte hartuko dute kanpainan; 37 ahobizi izango dira, eta 75 belarriprest. Hauek dira kanpainan parte hartuko duten establezimenduak.


Zuretzat inspiratzeko hautatutako uneko 25 logotipo | Sormenak linean\nEl logo Bezeroek gehien ezagutzen duten elementu grafikoa da. Aurrekontua estua denean eta bezeroa txikia denean, ohikoa da logotipoa egitea eskatzea: batez ere jaiotzear dagoen eta batere ezer ez duen negozio edo proiektu bati buruzkoa denean.\nBeste modu batera esanda, oraindik ez du nortasun korporatiborik. Markaren irudia falta da. "Ez, baina logotipoa egiteko bakarrik bada ...". Behin baino gehiagotan entzun duzu. Horretaz eta beharraz jabetuta oso inspiratuta egon Zeregin mota honekin negozioari ekiteko orduan, jarraian azken urtean sortutako 25 logotipo aukeratu ditugu guztira, ikusi, ikasi, aztertu eta kritikatzeko.\nUneko logotipo oso anitzak\nJarraian, denetarik aurkituko duzu, baina saihestezina da ziurtagiria tipografiaren garrantzia lan horietan. Ez dakit zergatik, baina benetan erakartzen nau Brandon Nickersonen lanak. Kutsu informalagoarekin Zuzanna Rogattyren sorkuntza dugu. Zalantzarik gabe, logotipoak ere erakusten ditugu. ikurra indartsuagoa da. Jared Granger-ekin gertatzen den bezala. Batzuetan letra tipoak berak biltzen du sinboloa, Cris Lamborenak bezala. Eta mezua ireki ahala ixteko, Brandon Nickerson-en beste aukeraketa bat.\nBrandon Nickerson eta Luis Samaniego logotipoak:\nZuzanna Rogatty bere arropa markaren logotipoa:\nJared Granger logotipoak. Maite ditut azalpenak.\nCris Labno-ren logoa, espazio negatiboarekin jolasten duena. Oso baliabide arrunta logotipoak egiterakoan.\nBrandon Nickersonen logotipoak berriro:\nZer da zuretzat gogorrena logotipoa altxatzeko unean? Nola dago sorkuntza prozesua? Ohikoa dena ideiak burutzea da, ikonoetan ilustratutako marka adierazten duten kontzeptuak (edo letra mota berezi baten eraikuntzan islatzen direnak) eta gero honen guztiaren berreraikuntza eta sintesia. Zer egiten duzu?\nArtikuluaren bide osoa: Sormena linean » General » inspirazio » Uneko 25 logotipo inspiratzeko


Asier Eliasen bateriaren inguruan sorturiko jazz proiektua, Plateruenean - Durango - Anboto.org\nAsier Eliasen bateriaren inguruan sorturiko jazz proiektua, Plateruenean\nItsaso Esteban 2017-07-03 14:53\nLau urtez jazz baterian goi mailako ikasketak egiten egon da Asier Elias gazte durangarra Iruñeko kontserbatorioan, eta karrera amaieran aurkeztu duen proiektua dakar Durangoko Platerueneko Jazzeruena jaialdira. Ander Unzagak hammondagaz, Aitor Morenok baxuagaz, eta Jon Garciak gitarragaz lagunduko diote Eliasi.\nLaukotearen hirugarren emanaldia izango da eguaztenean Plateruenean izango den hori. Eliasek ikasturte amaierarako prestatu duen errezitaldirako sortu zuten Asier Elias Project, eta urte hasieratik ibili dira elkarregaz lanean. “Denbora asko eskaini diogu, eta nahiko zainduta dago errepertorioa”, adierazi du Elias Durangoko bateria-jotzaileak. Eliasen bateria izan ezik, elektrikoak dira laukotea osatzen duten beste instrumentuak, eta, beraz, “sonoridade nahiko elektrikoa” du Asier Elias Project laukoteak.\nLarry Goldings Trio, John Scofield eta Path Methenyren bertsioak eta Asier Eliasen kanta bat izango dira entzungai Platerueneko emanaldian. Anbotoko Mari izena du Eliasen kanta horrek, eta Kontserbatorioko konposizio klasean sortu zuen gazte durangarrak. Egilearen berbetan, “jazz moderno eta irekia” da bere kanta horretakoa.\nIruñean eman dituen lau urteetan lan handia egin duela dio Eliasek, eta “asko ikasteko eta musikari jatorrak ezagutzeko aukera” izan duela. Bereziki eskertuta dago Juanma Urriza irakasleagaz jarduteko aukera izan duelako. Izan ere, Bill Stewart edo John Bonham bezala, asko miresten baitu Eliasek Urriza.\nGoi mailako ikasketak egiteko aukera dagoenetik, Euskal Herrian jazzaren arloan aurrerapauso handiak eman direla uste du Eliasek, musikari gehiago eta hobeak daudela. Aldiz, kontzertuak eskaintzeko baldintzak gero eta kaskarragoak dira, eta horregatik eskertzen du Platerueneko aukera hau.\nJazzean ezezik, oso gaztetatik Mocker’s rock taldean dihardu Eliasek, eta aurreratu du irailean diskoa grabatuko dutela.


Hozte dorreak fabrikatzaileak eta hornitzaileak | Txinako Hozte Dorreen Fabrika\nZirkuitu itxiko zirkuitu itxiko hozte dorreak / Zirkuitu itxiko hozkailu ebaporatiboak\nInduzitutako korronte motako fluxu gurutzatuaren lurruntze hozte dorrea denez, dorreko fluidoa (ura, olioa edo propilenglikola) bobina batean sartuta dagoen eta airera zuzenean jasaten ez den hozte bat emateko erabiltzen da. Bobinak prozesuko fluidoa kanpoko airetik isolatzeko balio du, garbi eta kutsatu gabe uztai itxian. Bobinaren kanpoaldean, ura ihinztatzen da bobinaren gainean eta kanpoko airearekin nahasten da hozte-dorretik atmosferara aire beroa isurtzeko, uraren zati bat lurrundu ahala. Bobinatik kanpoko ur hotza berriro zirkulatu eta berrerabili egiten da: ur freskoa prozesuaren hasierara itzuliko da lurruntzen ari den bitartean bero gehiago xurgatzeko. Mantentze- eta funtzionamendu-kostuak murriztuko dituen prozesuko fluido garbia mantentzen laguntzen du.\nZirriborro Induzitutako Hozte Dorreak Itxura Laukizuzenarekin\nZirkuitu irekiko hozte dorreak printzipio natural bat erabiltzen duten gailuak dira: ur kantitate minimo batek beroa xahutzen du behartutako lurruntzearen bidez, dagokion ekipamendua hozteko.\nZirkuitu irekiko hozte-dorrea bero-trukagailua da, ura airearekiko harreman zuzenaren bidez hoztea ahalbidetzen duena.\nUretik airera bero-transferentzia neurri batean bero-transferentzia zentzudunaren bidez egiten da, baina batez ere ezkutuko bero-transferentziaren bidez (uraren zati bat lurrera lurrera), eta horri esker, giro-tenperaturak baino hozte-tenperaturak lortu daitezke.


Hitz Egin Dezagun Bullying-az · 33. ONCE Eskola Lehiaketa\nHasiera > 33. ONCE Eskola Lehiaketa > Hitz Egin Dezagun Bullying-az\nHitz Egin Dezagun Bullying-az\nZer da bullying-a edo eskola-jazarpena?\nEsan dezakegu bullying-a ikasle batek edo ikasle-talde batek denbora-tarte luze batean ikaskide baten aurka burutzen duen tratu txar fisiko, psikologiko edo ahozkoa dela.\nBurutzen dutenek, bere boterea bestearekiko ezartzeko egiten dute, mehatxu, oldar, irain eta baita laidoen bitartez ere, ikasturte osoan zehar erabateko domeinupean edukitzeko helburuaz. Oro har, eta biktima gainerako ikaskideengandik isolatuta dagoenez, jazarpena isilean pairatzen da; hori dela eta oso zaila da guraso edo irakasleek garaiz antzematea.\nFisikoa: ostikoak, bultzadak, kolpeak objektuekin... Ikaskidearen aurkako oldar zuzen guztiak dira, baina zeharkakoak ere izan daitezke lapurretak edo biktimaren objektu pertsonaletan kalte materialak eragiten dituztenean.\nAhozkoa: hitzek botere handia daukate eta jazarpena pairatzen duen ikaslearen auto-estimua urra dezakete, irain, ezizen, mespretxu, umiliazio, mezu edo dei oldarkor eta abarren bitartez. Jazarpen-motarik ohikoena da, eta biktimarengan bakarrik uzten du aztarna.\nPsikologikoa: beldurra eragiteko helburua du, mehatxuen bitartez, biktimari nahi egin ez dituen edo egin behar ez dituen gauzak egin arazteko.\nSoziala: jazarpena egiten dutenek biktimari ikaskideen artean normalak diren ekintzetan parte hartzea galarazten diotenean agertzen da, gutxikako isolamenduari lagunduz.\nZein da egungo egoera?\nEskola-jazarpena gizarte-baldintza guztietako haurrei eragiten dien errealitatea da, desgaitasuna izan ala ez, ikastetxe pribatu zein pubilkoetakoak izan eta zenbait hezkuntza-ziklotan ikasleen %4ri ere eragiten diena, Hezkuntza Ministerioaren arabera.\nEgia da jazarpenari aurre egiteko beharraren inguruko kontzientziazioa geroz eta handiagoa dela, eta gelan haren aurka borrokatzeko ekimenak gora egiten ari direla, baina zenbait azterketek islatzen dituzten datuak kezkagarriak izaten jarraitzen dute.\nANAR Fundazioaren arabera (Arriskuan dauden Haur eta Nerabeentzako Laguntza), eskola-jazarpen kasuak %75 hazi dira azken urte honetan, eta haurren %30,7k dio ez diela gurasoei ezer esaten.\nEskola-jazarpena pairatzen duten adingabeen %10 baino gehiagok desgaitasunen bat daukate (ADECCO Fundazioaren datua).\nAsperger-sindromea daukaten ikasleen %60k eskola-jazarpena pairatzen dute (servimedia.es).\nHortaz, ezin esan dugu eskola-jazarpena kontu isolata denik; aldiz, gure gizarteak ezikusiarena eginez albora utzi ezinezko errealitate zabaldua da.


Erregimenak | Iritzia | Berria\nGerta zitekeen, bagenekien, baina bagenuen esperantza txiki bat ez zela hala izanen; berriz lortuko genuela duela lau urteko kalkulu miragarria. Baina ez; iritsi da gurera hondamendia: erori da Nafarroako aldaketa.\nPSN eta Geroa Bairen artean gobernu «progresista» eraikitzeko aukera ez-txarrenak zutik dirau, baina zerikusirik ez. Erregimenaren parte direnek nekez eginen baitute euskal herritarron alde. Eta azken lau urteotan emandako aurrerapausoak —anitzentzat txikiak izanagatik bide bat markatu dutenak— zangopilatzeko arriskuan dira.\nGipuzkoan, Bizkaian eta Araban bertzelakoa da erregimena, horrek ere mugiezin dirauena leku anitzetan. Are, indartzen ari dena. Eta segituko duena sustatzen turismo masifikatua, abiadura handiko trena, hiri eredu kapitalista eta Zubietako erraustegia.\nKontua da, ordea —eta sarritan erran den gisan—, instituzioak ez direla sistemaren hanka bakar, baizik horietako bat. Inportantea, noski, baina ez beti determinantea. Eta hori ez ulertzeak dakar, sarri, lasaitze handiegi bat guk nahi ditugunak gobernuan daudenean; pentsatzea goitik aldatuko direla gauzak, gizarteak eguneroko bizitzan jarraitzen duen bitartean. Eta ez: Nafarroako aldaketaren gobernuak ez du erregimena gainditu, bertan baitiraute Elizak, botere ekonomikoek, komunikabide desinformatzaileek... Eta horiekin batera euskararen kontrakoek, matxistek, faxistek... Adibide bat ematearren, nekez lortuko ditu boto anitz alderdi abertzale batek Iruñean eta hortik behera, baldin eta euskararik ez bada ulertzen, entzuten, ez erabiltzen. Berdin ezkerreko alderdi batek nonahi, baldin eta aldaketa sozialaren aldeko giharrik ez bada kalean. Eta nekez irabaziko ditu aldaketak hauteskundeak alde handiz, baldin eta horiek guziak ere errotik aldatzen ez baditugu. Emaitzak gustatu zein ez, eta ez horiengatik, baina alda daitezen, lanean jarraituko dugu.


Aizarnako baserriaren erresilientzia gaitasuna mendez mende - Cristina Enea Fundazioa\n2020/7/15 Ingurumen albisteak\nAizarna 200 biztanle inguruko herria da. Gipuzkoa iparrean kokatuta dago, kostatik hurbil, sakonune karstiko txiki baten barruan. Bertako paisaia Euskal Herri atlantikoan ohikoa den mosaiko dibertsifikatuak osatzen du, baserriak, soroak, larreak zein mendiak tartekatuta. 2016tik, Euskal Herriko Unibertsitateko Ondare eta Paisaia Kulturalen ikerketa-taldeak tokiko paisaiaren epe luzeko historia aztertzeko proiektua garatu du bertan, eta ia 2.000 urteko historia dokumentatu ahal izan du.\nErromatar garaiko bizigune bat\nLehen sorpresa Erretore etxearen lorategian egindako indusketa arkeologikoak ekarri zuen, parrokia-elizatik oso hurbil. Bertan, metro eta erdiko sakoneran, neurri handiko hainbat habe azaldu ziren, guztiz kiskalita; inguruko lurra ere gorrituta ageri zen, suaren ondorioz. Habeak haritz-egurrezkoak ziren, eta eraikuntza-markak ere erakusten zituzten. Egitura arkitektoniko baten arrastoak ziren, ziur aski etxe batenak; erradiokarbono bidezko datazioak K.o. I. mendean kokatu zuen haren erretzea. Data horrek bat egiten du indusketan topatutako zenbait zeramika-puskarekin, erromatar garaiko ohiko moldeak erakusten baitituzte.\nErretore etxekoa ez da eskualdean topatu den Antzinaroko lehen aztarna. Amaldako koban, adibidez, K.a. I. mendeko txanponak azaldu ziren, eta ezaguna da Zarauzko zein Getariako portuak martxan zirela garai hartan. Hala ere, Aizarnako aurkikuntzak interes berezia du, egungo herrien azpian halako erregistroak ohikoak izan daitezkeela iradokitzen baitu. Kontuan izanik Euskal Herriaren isurialde atlantikoan landa eremuko aztarnategi arkeologikoak oso urriak direla, plantea liteke, beraz, orain arte “historiarik gabe” mantendu diren herri eta auzo askok erro zaharrak izan ditzaketela.\nLur-erregistroak, iraganeko nekazaritzaren artxibo\nAizarnako paisaiaren bilakaera historikoa nekazaritzak baldintzatu du batez ere. Aski da herrian barna paseatzea ohartzeko jatorrizko topografia guztiz eraldatuta dagoela. Gainazal lauak sortzeko, higadura gutxitzeko eta uren zirkulazioa errazteko, soroak hormaz, lubakiz zein betelanez egokituta ageri dira. Herriko hainbat puntutan egindako zundaketa geoarkeologikoek erakutsi dutenez, betelan horietan jasotako lur-erregistroek iraganeko jardueren artxibo aberatsa osatzen dute, egungo paisaia historia luze baten emaitza dela frogatuz.\nAranguren baserri alboko ibarrak, adibidez, bi metroko betelana dauka. Horren baitan zenbait geruza bereiz daitezke, fase historiko desberdinen lekuko. Sakonena ―eta, beraz, zaharrena― lurzoru “naturalaren” gainean kokatuta dago; jatorrizko sedimentuaren antzeko buztin-mineralez osatuta egon arren, geruza honen ezaugarri fisiko-kimikoek iradokitzen dute tenperatura altuak pairatu zituela. Ondorioz, pentsa daiteke inguruko mendi-magalak suaren bidez deforestatu zirela, gero errautsez aberastutako lurra soroaren betelan gisa erabiltzeko.\nErradiokarbono bidezko datazioak V. edo VI. mende aldera kokatu ditu operazio horiek, baina badirudi haien bidez sortutako lurzorua zenbait mendez landu zutela. Alde batetik, materia organikoaren kontzentrazioa areagotu egiten da geruzaren gainazalean, ongarritzearen ondorioz, eta bestetik lurraren propietate magnetikoek adierazten dute suaren erabilera ohikoa izan zela haren kudeaketan. Baliteke soroa zenbait urtez landu ondoren lugorri uztea, gero bertan hazitako sasiak erre eta haien errautsekin bere emankortasuna berritzeko. Aizarnako landa-paisaiak, beraz, Erdi Aroaren hastapenean kodifikatutako laborantza-ziklo honetan ditu bere erroak.\nEgoera guztiz aldatu zen XIV. mendean, uholde batek Arangureneko soroa suntsitu zuenean. Hainbat mende lehenago jarritako betelanaren gainazala urak ekarritako hartxintxar-geruza batek estali zuen, laborantza oztopatuz. Kontutan hartu behar da garai hartan hasi zela Izotz Aro Txikia, Europa osora ezegonkortasun klimatikoa eta, ondorioz, krisi ekonomiko zein soziala ekarri zituena. Euskal Herrian ere, jauntxoen arteko bando-gerrek argi erakusten dute garai hartan nagusitu zen giro nahasia; 1383koa da, hain zuzen ere, Aizarnako biztanleek Zestoako hiribildua eraiki ahal izateko Gaztelako erregeri egindako eskaera, “inguruko zaldunen indarkeria” pairatzen zutela eta horrek kalte larriak eragiten zizkiela argudiatuz.\nJatorrizko artikulua Argia aldizkariaren webgunean argitaratua. Irakurri osorik hemen.


Parke bio-osasungarriak ondo erabilteko ikastaroak eskainiko dira Bizkaiko hamairu udalerrietan. Deia, Noticias de Bizkaia\ninskripzioa udaletxean eskatu ahal da\nParke bio-osasungarriak ondo erabilteko ikastaroak eskainiko dira Bizkaiko hamairu udalerrietan\nDoako informazio saioak egingo dira udalerritan pertsonal tekniko espezializatuen bidez\n2018(e)ko maiatzaren 11a, ostirala - 12:15etan eguneratua\nArrigorriagako parke bio-osasungarria (Susana Martin)\nBILBO. Bizkaiko Foru Aldundiak parke bio-osasungarriak behar bezala erabiltzen ikasteko ikastaroak eskainiko ditu maiatzean eta ekainean hamahiru udalerrietan. Ekimen honetan parte hartuko dituzten herriak Elorrio, Ermua, Zaldibar, Berriz, Berango, Etxebarri, Abanto Zierbena, Zierbena, Bermeo, Markina, Ondarroa, Arrigorriaga (Abusu) eta Lemoa izango dira.\nTaldeak jadanik osatuak dauden arren, eta saioak maiatzaren 7a eta 11 bitarteko astean hasi badira ere, parte hartzeko interesa dutenek inskripzioa eskatu ahalko dute udaletxean.\nEkimen honen bidez, Bizkaiko Foru Aldundiak parke bio-osasungarrien erabilera bultzatu nahi du, 20.000 biztanletik behera eta halako parke bio-osasungarriak dituzten udalerrietako pertsona nagusiei zuzendutako ariketa fisikoaren jardun osasungarrirako lanabes gisa;horretarako, doako informazio saioak eskainiko ditu pertsonal tekniko espezializatuen bidez.\nBizkaiko Foru Aldundiak, hainbat udalen laguntzarekin, ekaineko azken astean amaituko den proiektu hau jarri du martxan.\nEkimenak teknikari espezializatu baten laguntza eskaintzen du;teknikari horrek azalduko du nola erabili behar diren zuzen makina mota horiek. Informazio saioa egun batean edo hainbat egunetan burutuko da (udalerriaren premien arabera), parkeetako erabiltzaileekin lanean jarraitzeko eta jardueraren aldeko atxikimendua sortzeko.\nSaioak ordubetekoak izango dira eta taldeei dagokionez, bost pertsonek osatu behar dute gutxienez talde bakoitza, eta, gehienez, hogeik.\nAzken urteotan, Bizkaiko Foru Aldundiaren kirol zerbitzuak lanean dihardu, "Osasunera kirolaren bidez" izenburupean garatutako hainbat jarduketatan, betiere, bizkaitarren artean bizimodu osasuntsurako ohiturak bultzatzeko duen konpromisoa ardatz nagusitzat hartuz. Zentzu horretan, parke bio-osasungarrien ugaritzea baliatu nahi izan da, ariketa leuna modu erakargarrian egiteko pentsatu diren kanpo gimnasio gisa.


Agintaldi berriko aurreneko udalbatzarra egingo dute bihar - Zarautz - Zarauzkohitza.eus\nAgintaldi berriko aurreneko udalbatzarra egingo dute bihar\nZarauzko Hitza 2019-07-01 13:30\nBihar bilduko dira aurrenekoz agintaldi berriko hautetsi guztiak. Ez-ohiko osoko bilkura izango da. Besteak beste, Gobernu Batzarreko kideak izendatu eta eskumenak eskuordetuko dituzte, baita zinegotzientzako eta udal taldeentzako ordainsariak erabaki ere.\nMaiatzaren 26an izan ziren udal hauteskundeak, eta ekainaren 15ean eratu zuten datozen lau urteetarako udalbatzar berria. Hala, karguak hartu zituzten Xabier Txurruka alkateak eta gainontzeko 20 zinegotziek.\nBihar, uztailak 2, agintaldi berriko aurreneko udalbatza egingo dute. Ez-ohiko osoko bilkura izango da, 19:00etan hasita. Hala, alkateordeak eta Gobernu Batzarreko kideak izendatuko dituzte, baita eskumenak eskuordetu ere; esaterako, Gobernu Batzarrari edota Zarauzko Udaltzaingoari. Informazio Batzordeak eta Kontuen Batzorde Berezia ere eratu eta osatuko dituzte.\nBestalde, zinegotzientzako eta udal taldeentzako dirusariak erabakiko dituzte, eta behin-behineko langileen kopurua eta ordainsariak zehaztuko dituzte.\nHona hemen biharko ez-ohiko osoko bilkurarako gai-zerrenda\nEz-ohiko osoko bilkura, uztailak 2


Tubos Reunidos-ek aurkeztutako ABEEEa erretiratzea exijitzen dugu | LAB SINDIKATUA\nFederazioak Industria Tubos Reunidos-ek aurkeztutako ABEEEa erretiratzea exijitzen dugu\nLABentzat zentzugabekeria da 8 hilabetetako ABEEEaz hitz egitea, azalpenak jasotzen dituen memorian bertan jasotzen denaren arabera, zuzendaritzak 2020 eta 2021erako bideragarritasun plana aurkeztea aurreikusita duenean 2020a amaitu aurretik. Beste aukera batzuen artean aurreikusten du, berregituraketak eta neurri organizatibo berriei ekitea, eta honetaz gain, 2022 eta 2024 urteetarako plan estrategikoa aurrera eramatea, esaten duten moduan.\nEzin dugu momentu honetan hain eragin handia izango duen eta hain luzea izango den EEE bat aurkeztea, ez dakigunean zein den langileoi aurkeztuko diguten etorkizunerako proiektua.\nTubos Reunidos-eko langileok kokoteraino gaude enpresaren zuzendaritzak ABEEEak malgutasunerako tresna moduan erabiltzea. Kokoteraino gaude enplegu suntsiketaz eta eros-ahalmenaren galeraz, ABEEEak gehiegi baliatzeagatik sortutakoa, eta kokoteraino gaude, baita, 2017tik hona gure lan-baldintzak hobetu eta soldatak hobetzearen inguruan negoziatzeari ematen dioten ezezkoaz.\nLangileok egoera hau bizi dugun bitartean, Tubos Reunidos taldeko zuzendaritza-batzordeko kideek, enpresaren egungo kaos organizatiboaren erantzuleek, bikoiztu egin dituzte euren soldatak azken urteotan.\nGuzti horrengatik, ABEEE hau bertan behera uztea eta enpresa bizi duen noraezetik ateratzea ahalbidetuko dien bideragarritasun plana exijitzen dugu.


Eski-ikastaroa – Egizu elkartea\nEski-ikastaroa Sonporten, hasteko beroketak!\nEski-ikastaroa euskaraz, heldu, gazte zein umeentzat antolatzen ditugu urtero, otsailean edo martxoan, asteburu batez, Frantziako Sonport estazioan. Ikastaroak bi saio ditu, eta gure irakasleak profesionalak dira. Egunero bi orduz bi maila desberdinetan banatuta aritzen gara.\nUrtero antzeko plana antolatzen dugu: bariku arrastian, 18:30ean, autobusez Algortatik irten, Jakako Oroel (3 izar) hotelean lo egin, zapatu goizean Sonporteko eski-estazioan 2 orduko ikastaroa (hasiberrientzat eta esperientziadunentzat), arrastian Jakan poteoa, hotelean afaldu, horren astean batzuek parranda… Eta domekan berriro goiz altxatu, ondo gosaldu eta hotela utzi. Sonportera berriro eta han eskiatu, arrastiko 4 eta erdiak aldera buelta, eta 21:00etan-edo Algortan berriro.\nKrisi garaian gaudenez deskontu bereziak ditugu familientzat: lehenengo umeak %25eko deskontua du, bigarrenak %50ekoa eta hirugarren umearentzat bidaia doan da.


Biografia linguistikoak - ERA\nARG.: Aline Dassel-Pixabay\nBadira familia-ospakizun guztietan behin eta berriro kontatzen diren istorio eta pasadizoak, familia guztiek baitaukate beren historia, handiek txikiei errepikatzen dietena, gal ez dadin. Kontaketak berak badu indar berezia, minak errazago askatzen baitira hitzetan jarrita eta pozak poz handiagoak baitira partekatuak badira.\nFamilien hizkuntzek ere familien historia kontatzen dute: zenbat hizkuntza ikasi genituen txikitan? Eta eskolan, zer hizkuntzatan ikasi genuen? Zergatik joan ginen gau-eskolara? Zergatik amatxik-aitatxik ez zieten beren hizkuntza irakatsi seme-alabei? Nola moldatu zen izeba lehengusuei euskara txititatik emateko, hezi ziren herrian inor gutxik egiten zuen garaian? Izan ere, pertsona orok dauka bere historia linguistikoa. Kontakizun batzuek erreka lasai baten antza dute; beste batzuek, ordea, adar eta jauzi askok sortutako ibai gorabeheratsuak dirudite. Batera ala bestera denak dira baliotsuak, denak dira kontatzekoak.\nGero eta ugariagoak dira leku ezberdinetako pertsonen arteko harremanak eta gero eta gehiago dira leku batean jaio eta beste batera bizitzera mugitzen direnak. Horregatik, gero eta biografia linguistiko aberatsagoak sortzen ari dira gure inguruan.\nEuskararen berreskurapen prozesuak lagundu du euskararen galera atzean uzten eta gero eta gehiago dira euskararen irabazia kontatzen duten biografia linguistikoak. Edonola ere, oraingo belaunaldiek merezi dute galera eta irabazien kontakizuna entzutea, familiakoena eta beste pertsona batzuena, oraingo hiztunen egoera ezberdinak hobeki ulertzeko. Eta edozein dela gure historia, pozik esan ahal izateko\n“Zer diosta bizitzak\nnormal bizi nahian\nez jaio arren oso epoka lasaian\nsuerte bat izan dut\nnik nire garaian:\neuskararen jaian” (J. Sarasua)\nEdu Zelaietak modu ederrean idatzi zuen bere historia linguistikoa “Autobiografia” poeman. Ariketa polita izan daiteke seme-alabekin batera haiena edo, aiton-amonei galdetuta, familiarena idaztea.\nGehiago: biografia, familia\nHizkuntzaz jabetzen: izan zaitez lekuko!\nWebgune honetan bertan argitaratutako artikulu batean, hizkuntzaren jabekuntzak sortzen duen liluraz hitz egin genuen. Hizkuntza eskuratzea prozesu konplexua…


Zer da Kolore Ganbara\nGanbara ez ohikoa da hau, hemen traste zaharrak zer diren ez dakigulako eta hona datorren altzaria ez delako betirako geratzeko etortzen.\nKoloreak garrantzi handia du ganbara berezi honetan. Margoa eta beste teknika batzuk erabilita altzarien itxura aldatzen dugu. Horrela, erosi zenuenean bezainbeste maitatuko duzu berriro ere orain begi bistan ikusi nahi ez duzun altzaria, edota armiarmen kabi zen altzaria egongelako protagonista bihurtuko da.\nKolore, kolore, … baina ez beti. Batzuetan itxura kaxkarra azalekoa baino ez da, egur iluna zela uste genuena zikinkeria besterik ez, … Txundituta eta harrituta utziko gaituzte altzari batzuk zaharberrituta, jatorriko itxura berreskuratuta.\nBestalde, pinu eta pago egurreko altzari eta osagarriak ditugu. Tratatu gabeko egurra nahierara dekoratzeko, izan zure etxerako propio egindako altzaria, izan opari berezi baterako.\nUrdanibia plazaren ondoan\nPeña kalea, 9 Behealdea. 20304 Irun


Larraul-Ernio-Larraul mendi lasterketaren 8.edizioa, igandean - - 2018-03-18 - Tolosaldeko ataria\nLarraul-Ernio-Larraul mendi lasterketaren 8.edizioa, igandean\nLarraulgoUdala 2018-03-13 17:08\nIgandean izango dugu "Larraul-Ernio-Larraul" mendi lasterketaren 8 edizioa. Goizeko 10:30ean izango da lasterketaren hasiera Larraulen, eta 15 kilometroko bidea izango dute mendizaleek helmugara iritsi aurretik.\nJoan den urteko lasterketan 200 korrikalari baino gehiago izan ziren, eta Kamel Ziani kirolaria omendu zuten. Hassan Ait Chaou eta Maite Etxezarreta izan ziren garaile. 2017ko argazki galeria.


Igartubeitin sagardo astea ospatzen ari dira - Goierriko Hitza : Goierriko Hitza\nUdazkena ailegatu eta sagarra biltzeko garaia iristen denean ospatzen da Igartubeiti baserri museoan sagardoaren astea.\nGaur goizean, orain dela 500 urte atzera bidaiatzeko aukera izan dute Ezkioko Igartubeiti baserri museora inguratu direnek. Antzinan sagardoa egiteko erabiltzen zituzten teknikak zeintzuk ziren erakutsi dute, hots, sagardoa kirikoketa erritmora egin dute Ostadar dantza taldeko lagunek. Gainera, Kortabarria familia XVI. mendean nola bizi zen eta nola lan egiten zuen antzeztu du Karmakros antzerki taldeak. Bestalde, Igartubeitiko sagarrondoetatik bildutako sagar ezberdinak ikusgai egon dira.\nBihar ere, sagarra joz igande goiza girotuko dute Igartubeitian eta hurrengo astean sagardoarekin zerikusia duten hainbat ekitaldi egongo dira.


Erailketa berrien aurrean elkartasuna - Ekologistak Martxan - Euskal Herria\nErailketa berrien aurrean elkartasuna\n2016ko uztailaren 13\nEkologistak Martxanek elkartas una adierazi dio COPINH elkarteari, berriro ere haren kide bat eraila izan eta gero. Uztailaren 5ean erail zuten Lesbia Yaneth Urquía Urquía (edo Urkia Urkia gustatuko litzaiguke jarri), Honduraseko Marcala herrian, Berta Cáceres erail eta lau hilabetera, Nelson García erail eta hiru hilabete eta erdira. 49 urte zituen Lesbia Yanethek, eta bi alaba eta seme baten ama zen. Bertaren hiltzaileen nortasuna jakinarazi zutenean, horrekin ez zela ezer konpontzen esan genuen, COPINHek bezala, hiltzaileak baino ez zirelako, erailketaren arduradunak beste batzuk zirelako, boteretsuak, alegia. Oraingoan Lesbia erailtzeko agindua eman dutenen berberak, hain zuzen.\nBerta bezala, urtegi baten eraikuntzaren aurka aritu zen Lesbia, bai eta 2009ko estatu-kolpearen aurka ere. Interesgarria da jakitea Marcala herrian herri-kontsulta bat burutu baino lehen gertatu zela hilketa.\nEra berean, azpimarratu nahi dugu COPINHen, Lenca herrian eta Honduraseko urtegien aurkako mugimenduan emakumeek daukaten lekua, eta nolako mehatxua diren botererako. Haiek dioten bezala, feminizidio politikoa dugu hau. Gobernuari eta bere lehendakari Juan Orlando Hernándezi ez ezik, militarrei eta poliziari ez ezik, Gladys Aurora Lópezi eta bere senar Arnold Castrori leporatzen die erailketa COPINHek, etengabeko mehatxuengatik eta urtegiak bultzatzegatik.\nBerta, Lempira, Mota, Etempica, Iselaca eta Nelsorekin batera, Lesbiarentzako justizia aldarrikatzen du Ekologistak Martxanek, eta haiek borrokatzen zituzten urtegi proiektu guztiak behin betiko bertan behera gera daitezela.\nAldi berean, Filipinetan Gloria Capitán “Ate Glo” Klima Justiziaren aldeko Mugimenduko ekintzailea erail zuten uztailaren 1ean. Ekologistak Martxanek elkartasuna adierazi die bai erakunde horri, bai KILUSAN taldeari. Gloria Bataan eskualdeko Lucanin herrian erail zuten. 2015etik ikatz zentral termiko baten aurka aritu zen Gloria, eta mehatxuak jasan zituen horregatik.\nEkologistak Martxan Brasilgo MABekin (Urtegiengatik Kaltetutakoen Mugimendua) bat egiten du bere ekintzailea zen Nilce de Souza Magalhaes Nicinharen heriotzaren aurrean. Nicinha, salatu genuen bezala, urtarrilaren hasieran desagertu zen. Ekainaren 21ean aurkitu zuten haren gorpua, borrokatu zuen Jirau urtegiaren uretan botata eta harriak lotutak zeuzkala. Elkartasuna adierazten diegu MABeko kideei eta Nicinharen sendiari, eta Justizia aldarrikatzen dugu. Aldi berean, bere heriotza bere ekintzaile jardueraren ondorio izan denez, Jirau urtegiaren aurka egiten dugu eta MABekin batera, baita proposatzen diren urtegi guztien aurka ere.\nEkainaren 14an Brasilgo Caarapa herrian ere sarraski bat gertatu zen. Herri horretan guarani-kaiowÃ¡ herriak bizi dira, Matto Grosso estatuan, soja landaketak gehiago zabaldu diren estatua. Bertan gobernari zen Blairo Maggi, Nekazaritza Ministro izendatu dute orain, estatu kolpearen ondoren. Indigenak haiei kendutako lurrean sartu ziren, haien eskubideak aldarrikatzeko, eta kanpatu egin zuten. Bi egun pasatu eta gero, inguratu egin zituzten, eta eraso. Guarani bat erailik suertatu zen, eta beste sei zaurituta (haietako bat, umea). Guaranien iritziz, erasoan Polizia Militarra izan zen laguntzaile, eta horregatik haien auto bat erre eta poliziei armak kendu zizkieten. Gatazka hau aspaldikoa da, soja zabaltzearekin batera ari baitzaizkie guarani-kaiowÃ¡eu lurrak kentzen: iazko abuztuan beste gizon bat erail zuten eta 2013ean Caarapan bertan gazte bat erail zuten, eta fazendeiro batek hilketa onartu zuen.\nInformazio gehiago: www.frontlinedefenders.org\n← VI. Ekomartxa Euskal Herritik abiatuko da “Pedalei eragin planeta hozteko” lelopean Ozono-kutsadura maila izugarri igo da Euskadiko mendebaldean, agintariek herritarrei ohartarazi gabe →


Birziklapenaren timoa — Eibar.ORG | Eibarko peoria\nHemen zaude: Hasiera / Blogak / Eibartik / Birziklapenaren timoa\nAsier Sarasua 2006/02/13 13:32\nErakundeak beti dabiltza kontu bera errepikatzen; herritarroi errepikatzen, jakina: birziklatu egin behar da, birziklatu, bai, gure ontzi, kristal eta paperak beste zakarrontzi batzuetara bota, natura zaindu.\nKonforme. Demagun. Herritar kontzientziatua naiz, biologia ere ikasi nuen, eta ekologista amorratua naiz. Baina, ai ene! Eibarren bizi naiz. Zer egin? Bi aukera: entzungor egin eta ez birziklatu, edo bestela, lanean jai eskatu, eta egun erdi pasatu kontonedore (huts) baten bila.\nEibarko zaborren erantzule, Debabarreneko mankomunitatea ei da, eta galdera batzuk egin nahi dizkiot:\nZelan leike, Sautsi moduko auzo berri baten, esate baterako, oraindik ere birziklatzeko kontenedorerik ez izatea?\nZelan leike, iaz bertan Urkizuko parkean lurperatu dituzten kontenedoreen artean, 8 kontenedore normal jartzea, eta birziklatzeko bakarra?\nZelan leike, Ardantzan lurperatu dituzten kontenedoreen artean, plastikoa birziklatzeko kontenedorerik ez egotea?\nZergatik daude gero eta kontenedore gutxiago Eibarren? (erdikaldean, behintzat).\nZergatik aurkitzen ditugu askotan kontenedoreak bete-beteta? Zergatik hartu behar dugu guk lana, eta eurak jai?\nZergatik da odisea bat Eibarren birziklatzea?\nBenetan uste dut birziklapenarena timo bat dela. Erakundeek, euren eskuak zuritzeko, hitzez barra-barra darabilten terminoa, baina benetan ezer gutxi egiten dutela horren alde. Herritarroi, behintzat, ez digute erraztasun handirik ematen.\nHerritarrok ura, argindarra, eta energia aurreztu behar ditugu, eta zaborrak bereizi. Eibarren argindar gehien xahutzen duen etxea udaletxea izango da, edozein ordu dela ere, argi guztiak isiotuta dituztelako beti; eta kalefazioa topera. Ur gehien alperrik galtzen duena, ostera, Gipuzkoako Ur Zerbitzua, euren ubideetan dituzten jarioetan joaten delako gure herriko ur guztiaren ehuneko handi bat. Administrazioan gastatzen duten paper guztiarekin Amazonas osoa "birziklatuko" genuke, eta susmoa daukat (susmoa besterik ez, baina beti izan dudana) pilen ontzietan sartzen ditugun pilen gehienak ez direla sekula santan birziklatzen.\nBirziklapenarena, Eibarren behintzat, timo bat da.\nUrkuzuko kontenedoreak: birziklatzeko gutxi, eta gehienetan beteta.\nAsko poztu nau gai hau ikusteak, aukera ematen baitit nire esperientzia fustrantea kontatzeko. Eibarko eskola batean lan egiten dut, Agenda 21 programan sartuta gaude eta geletan birziklapenaren garrantzia lantzen ibiltzen gara. Kurtso honetan 5.mailetako ikasleak zentruko gela guztietan paperontzi bereziak ipini eta paper guztia jasotzeko ardura hartu dute berengain. Orain hasten dira arazoak, teoriatik praktikara pasatzerakoan, kanpoan papera jasotzeko kontenedore bakarra dugu, kontenedore hau bere garaian kristala jasotzekoa zen eta orain kolorez aldatuta dugu, beraz sarrera oso txikia du. Kontenedore egoki baten bila mankomunitatearekin harremanetan ipini gara: deitu dugu, deitu digute, deitu dugu, deitu digute.... halako batean etortzen dira ikastetxera egoeraren berri izatera eta.....erantzunaren zain gaude, beldur naiz kurtsoa bukatu eta erantzuna jaso gabe jarraituko ez ote dugun. Beldur naiz oharkabean itxurakeriaren atzaparrak ez ote gaituen denok harrapatzen.\n>>Zelan laga zaittu informaziñuak?\nBa, egixa esan, ez nau larregi harrittu. Ezin dot daturik emon, eta ezin dot esan zer eta zelan eitten dan, baina aspaldi dakat susmua, alperriko lana eitten gabizela herritarrok.\nArrazoi guztia dakazu Asierrek. Birziklatzeko ohiturekin herritarrak oso mantso goazela jakinik, erakundeak aurretik, bidea markatzen eta herritarrak bultzatzen joan beharko liratekela uste nuen. Eibarren justu kontrakoa da. Herritarrak motel eta erakundeak motelago. Urkizuko kontenedoreena iraingarria da. Horretaz jardun nuen nere blogean orain pare bat hillabete.\nOierren blogian erantzun nebana erantzungo dot hamen. Astuntxua izango naiz, baiña barriro be ezagutzera emotia ez da alperrik izango\nMankomunidadeko bihargiñ batek kontauta, ez neri, lagun bateri, eta harek neri kontau (pribauan nahi badozu bixen izena emongo detsudaz eta galdetu geinkixe).\nFijau zara lurrazpiko reziklaje kontedorietan ze kamioik jasotzen daben zaborra? Ez, ba hurrenguan ikusizu! Organikuen berbera! Beste ordu batzueta, baiña kamioiak igualak dira. Bihargiñ horrek esan eban lurrazpiko kontenedortetakua dana toki berera juaten dala, beira izan ezik. Hori bai, horrek dirua emoten zebala, baiña bestiak ez. Horregaittik ete da hain gitxi jarri izana? Gauza testimonial bat zeozer egitten dabela aitzera emoteko. Nik, halan da be; jarraitzen dot botatzen bananduta. Zelan laga zaittu informaziñuak?\nGaur bertan Eibarko zabor bilketen datu batzuk ematen ditu El Correok. Zabor mota guztiak aipatzen ditu (organikoa, beira, papera, arropa, olioa,...) baina plastiko eta ontziena ez! Eta olioaren bilketarentzat komentarioa ere badu: "no acaba de arrancar con fuerza." Izan ere, olioaren bilketak beste post bat aparte mereziko luke. Nor enteratzen da ba noiz eta non jasoko duten olioa? Eta enteratuz gero nork du bertara ordutegi zehatz horretan (hilean behin, astezken goiz batez edo izaten dela uste dut) joateko aukera? "no acaba de arrancar con fuerza." Baloria behar da gero!


Legezko oharra – Ruanda ZUZENEKO\nEdukia, web orri honetan eskuragarri entretenimendu orokor eta bakarra da, eta ez dugu bermatzen edo bermatzen bere zehaztasun edo osotasun. Zure erantzunkizuna izango da zehaztasun edo osotasun edukiak epaitu bertan inolaz ere konfiantza jarri baino lehen. Zure edukiaren erabilpena (edozein dela ere helburu) zure mihi arriskua dago. Edukiei buruzko kexa bidaltzeko Web-helbide elektronikoa da info@rwanda-direct.com.\nInolako erantzukizun guztiak baztertzen dugu (arduragabekeria barne) hirugarrenen informazioa edo beste material errespetua egindako eskuragarri, edo sar daiteke, Web gune honetan.\nSoilik hirugarrenek eskainitako web honen bitartez edozein zerbitzu ebaluatzeko edo Interneten zara arduradun. Ez dugu, edo, edonola duzu eta hirugarrenen arteko transakzio erantzule festa izango. Edozein informazio pertsonala nahi hirugarren batzuei eman ahal izango duzu zure erantzukizuna da.


Donostiako Piratek jai eguna antolatuko dute abuztuaren 10ean Trinitate plazan | Basque Country | Naiz\nAUG. 05 2020 - 19:09h\nDonostiako Piratek jai eguna ospatuko dute abuztuaren 10ean Trinitate plazan, «segurtasun neurriak errespetatuz». Egunak haurrentzako ikuskizuna, kontzertua, bertsoak eta ‘Izan Pirata’ dokumentala eskainiko ditu.\nDonostiako Piratak. (@izanpirata)\nDonostiako Piratak kolektiboak prentsaurrekoa eman du asteazken honetan portuan, eta bertan azaldu dutenez, aurten, «egoera zaila bada ere, Aste Nagusiaren alternatiba eraikitzeko lanean jarraitzea» erabaki dutela.\n«Uda berezi honetan, auzokideak eta elkar zaintzea aldarrikatu nahi dugu: arduraz jokatuz eta kontsumo eredutik haratago doan eskaintza bat antolatuz», adierazi dute Donostiako Piratek. Horregatik, ez dute «jai giro masiborik», nahiz eta ez dieten uko egin nahi «kaleei, ezta maila lokaleko antolaketari eta gure mugimenduaren balioei ere».\nDonostiako Piratek gogor kritikatu dute Aste Nagusia bertan behera utzi ostean Udalak haiekin izandako jarrera, «gure proposamenei oztopoak jarriz» eta, azaldu dutenez, portuaren erabilera ukatu ostean, azkenean egun bakarra lortu dute Trinitate plazan jarduerak egiteko.\nAbuztuaren 10ean, astelehena, egingo dute jai eguna. 12.00etan haurrentzako ikuskizunak egongo dira; 16.30ean, J Martinaren kontzertua; 19.00etan, bertso musikatuak; eta, azkenik, 22.00etan, ‘Izan Pirata’ dokumentalaren proiekzioa.\nZehaztu dutenez, 10ean maskara eraman beharko da beti, sarreran gel hidroalkoholikoa egongo da eta eserlekuak aldez aurretik antolatuta egongo dira, segurtasun-distantzia mantenduz. Sarrerak aldez aurretik hartu beharko dira, bai online baita Gipuzkoako hiriburuko hainbat tabernatan ere.\nPertsona bakoitzak, gehienez ere, bost gonbidapen jaso ahal izango ditu, eta horiek lortzeko unean izen-abizenak eta telefono-zenbakia eman beharko dira, «beharrezkoa izanez gero, Osakidetzari emateko». Sarrerak doakoak izango dira, baina, «egoera berezia dela eta, borondatea eman ahal izango da».\nGainera, datorren larunbat honetan, abuztuak 8, hiriko gainerako jai batzordeekin batera manifestazioa egingo dutela gogoratu dute, «jai herrikoiak aldarrikatzeko eta defendatzeko». Hitzordua eguerdiko 12etan izango da, Gladys Enea parkeko Egiako sarreran.


Ingurumenaren munduko eguna zure mutualitatean: parte hartu gurekin\nZer da Ingurumenaren Munduko Eguna? Zein helburu du?\nNBEren Batzar Nagusiak, 1972ko abenduaren 15ean, ekainaren bosta Ingurumenaren Munduko eguna izatea erabaki zuen, egun horretan hasi baitzen Giza Ingurumenari buruzko Suediako konferentzia.\n1972an Giza Ingurumenari buruz Stockholmen egin zen aitorpenaz geroztik, urtero ospatzen da Ingurumenaren Munduko Eguna. Bitarteko nagusiena da Nazio Batuentzat:\nIngurumenaren arloan munduak duen kontzientzia sustatzeko.\nGizabanakoaren jokabide arduratsua sustatzeko, planetako natur baliabideen iraunkortasuna bermatze aldera.\nNatur baliabideei kalterik ez eragiteko eta ingurumenari eragiten dioten kalteak murrizteko zerbitzuen eskaintza garatzeko dugun ardura erakusteko.\n"Basoak: natura zure esku" izango da aurtengo goiburua. Goiburu horren bidez, agerian utzi nahi dira basoek biodibertsitatea zaintze aldera eskaintzen dituzten funtsezko baloreak eta gure bizi-kalitatearen eta baso-ekosistemen osasunaren arteko berezko harremana.


Jalgi Plazara jaialdiak Urnieta dantzan jarri zuen - Urnieta - Aiurri.eus\nJalgi Plazara jaialdiak Urnieta dantzan jarri zuen\nXabier Lasa 2019-10-07 16:09\nOso balorazio baikorra egin dute Aurrera Gure Ametsa dantza taldeko arduradunek, igandean antolatu zuten Jalgi Plazara jaia hizpide hartuta. Adierazi dutenez, arrakastatsuak izan ziren egunean zehar antolatu zituzten ekitaldi guztiak, eta pozik agertu dira horrexegatik.\nIzan ere, taldeak ahalegin berezia egin du azken hilabeteetan bere 20. urteurrenaren ospakizuna dantzaren inguruko ekitaldi gozagarriez aberastu zedin, eta erantzun ezin hobea jaso zuten euskal dantza eta musika zaleen aldetik.\nGoizez ekin zioten Jalgi Plazara ekimenari, San Juan plazan. 10:00etan, hainbat dantza eta musika talde bildu ziren, antolatzaileek gonbidatuta: Lourdes Iriondo musika eskolako eta herriko trikitilariak, Tolosako Udaberri dantza taldeko dantzariak eta fanfarrea, Guardia-Biasteriko dantza taldea, Hernaniko San Juan Konpartsa dantzazale taldea, Lezoko Herri dantzazaleak taldea, Dendaberri jubilatuen elkarteko kideak, eta nolaz ez, Aurrera Gure Ametsa taldeko dantzari eta dantzari ohiak.\nEzpata dantza, elizan\n10:30ean kalejiran abiatu zuren guztiak ere, eta Urnietako bazterrak ederki girotuz musika eta dantzarekin. Bien bitartean, Errosarioko Ama Birjinaren ohorez San Migel elizan ospatu zen mezan, Aurrera Gure Ametsa dantza taldeko hiru kidek, Olatz Gorroño, Glenda Catalina eta Garazi Ramirezek, Ezpata Dantza dantzatu zuten; liturgian barrena ofertorioaren tartearen aurretik txertatu zuten dantza, hain zuzen. Lehenbiziko aldia zen halako dantza berezia egiten zela eliza barruan, Urnietan.\nKalejira jendetsua, berriz, 12:00ak aldera itzuli zen San Juan plazara. Parte-hartzaileek jai giroari eutsi zioten, eta erromeria alaian murgildu ziren; Ingurutxoaren dantza izan zen nagusi plazan.\nEhundik gora parte pertsonentzako prestatutako bazkaria heldu zen ondoren, Lekaio kultur etxean. Eta indarrak berritu ostean, parte hartzaileak Egape ikastolako jolastoki estalira abiatu ziren. Bertan, Baserritarraren Eguneko hainbat ekitaldi ospatzekoak ziren, eta tartean, Xabier Solanoren eta bere taldearen kontzertua iragarrita zegoen 19:00etarako.\nXabier Solanok doinu dantzagarriak eskaini zituen maisuki, eta abilitate berezia erakutsi zuen kontzertuan bildutako publikoak dantza sueltoan egin zezan, batere erreparorik gabe egin ere.\nAlazne Manero, gogoan\nKontzertuan zehar, Solanok orain hilabete batzuk zendutako Alazne Manerori abesti bat eskaini zion. Dena esatera, egunean zehar maiz hartu zuten gogoan Manero, Aurrera Gure Ametsa dantza taldearen eragileetako bat izan zen baitzen 20 urtetan; biziki maite zituen euskal folklorea, ohiturak eta dantzak, eta kementsu jardun zuen beti haiek zabaltzeko asmoz.\nDantza taldearen 20. urteurrenaren inguruko ospakizunak jarraipena izango du hurrengo asteetan, Maneroren oroimenezko musika kontzertuaren eta musika-tresnen erakusketaren eskutik.\nEzpata dantza San Miguel elizan\nXabier Lasa 2019 urr 06 Urnieta\nArrosarioko Amaren eguneko ospakizunean, Aurrera Gure Ametsa taldekoek lehen aldiz ezpata dantza eskaini zuten. Txalo artean agurtu zituzten bertan...\nXabier Solanoren emanaldia\nAurrera Gure Ametsa taldeak gonbidatuta, Xabier Solanok emanaldi berezia eskaini zuen Egape ikastolako jolastoki estalian. Harekin batera zuzenean ...\nJalgi Plazara jaialdia\nAurrera Gure Ametsa taldeak Jalgi Plazara jaialdia antolatu zuen, San Juan plazan. Kalejira eta erromeria izan ziren eguerdiko hitzordu nagusiak.


‘Tunelak argitzen: COVID-19’: nola landu gaixotasun larri bat ikasgelatan – Guraso.eus\n2020-07-04\tguraso\tIruzkinik ez\nHezkuntza munduan diharduten lau profesional, konfinamenduan hasi ziren koronabirusaren ondorioak eskolako umeekin nola landu behar ziren aztertzen. Haur Hezkuntzako irakasle bat, psikopedagogo bat, psikologo bat eta ilustratzaile bat batu dira proiektu horretara.\nProiektuaren helburua da irakasleentzako laguntza izatea eta ikasleei etapa berriari aurre egiteko laguntza ematea. “Buruz dakizkigu bete behar ditugu segurtasun neurriak, distantziari eta higieneari dagozkionak. Baina, nola landu eta kudeatu behar ditugu umeen emozioak? Inork ez du horren gaineko pautarik eman. Haurrek asko sufritu dute hilabete hauetan: antsietatea, lo ezin egina, beldurrak… Ume batzuek ez duten kalera atera nahi, beldurra dutelako”, esan du proiektuko kide Lorea Nagore irakasleak.\nLiburu batean oinarrituta\nProiektua Nagorek berak idatzitako Un torre camino al cielo haurrentzako irakurketa-liburu batetik abiatzen da. Liburu hori egungo gizarteak bizi duenaren autobiografia da, eta haur baten eta haren irakaslearen bizipenetan islatzen da, koronabirusak nola lotu dituen erakusten duena. Ipuin honek ikasleen bizipenak komunikatzeko eta adierazteko kanal bat irekitzeko aukera ematen du. Bestalde, ikasle txikienentzako egokitzapena, Kamishibai erako laminekin egin dute. Beatriz Menendezek egin ditu ilustrazioak.\nIrailerako eskuragarri egoteko asmoa\nIrailean ikasturtean noiz eta nola hasiko den zehaztu barik dagoen arren, umeak gelatara itzultzen direnerako materiala eskuragarri egotea gura dute. “Helburua da irakasleek material hori beren ikastetxeetan edukitzea, ikasleak ikasgeletara itzuli aurretik. Horrela, materiala talde bakoitzera aztertu, aztertu eta egokitu ahal izango dute, eta ikasleak harrerarako prestakuntza emozionala eta materiala jaso ahal izango dute”, azpimarratu du Nagorek.\nIruzkinik ez "‘Tunelak argitzen: COVID-19’: nola landu gaixotasun larri bat ikasgelatan"


Denon Eskola - Jaiaren kartel Sariketa\nHasiera Batzordeak Euskal Eskola Publikoaren Jaia Jaiaren kartel Sariketa\nJaiaren kartel Sariketa\n2010eko Euskal Eskola Publikoaren Jaiak ikastetxe publikoetan dagokion tokia hartzen joan dadin Jaiaren Kartel Sariketa antolatu dugu Arabako Lehen Hezkuntzako ikastetxe publikoetarako. Gure asmoa umeek kartelen bidez Amurrion ekainaren 6an ospatuko dugun jaia iragartzea da. Guztiok pixkanaka ekainaren 6a euskal eskola publikoaren eguna dela eta guztiok batera Amurrion ospatuko dugula barneratzen joateko modua izan daitekeela uste dugu.\nHorrekin batera jarduera hau plastikako irakasleen bidez bideratzea eskatu da. Ikastetxe bakoitzak etapa bakoitzeko kartel bana aukeratuko du ondoren Amurriora jaiaren egunean eramateko. Bertan aukeratutako horien artean hainbat sari zozketatuko dira. Horrez gain ikastetxean bertan egindako kartel guztiekin erakusketa bat egitea proposatzen da. Hori guztiagatik Guraso Elkarteoi zuen ikastetxeko zuzendaritza taldearekin harremanetan jartzea gomendatzen dizuegu ekintza hau zuen ikastetxean antolatzeko elkarlana eskaintzeko.\nLerro hauetatik jai dela eta zuen ikastetxerako proposatutako jarduera honetan edo sor daitezkeen bestelako ekintzetan parte hartzea sustatzeko deia egiten dizuegu.


Bigarren egoitza baten bila zabiltza Costa Bravan?\nApartamentu oso argitsua salgai igerileku komunarekin eta lorategi atsegin batekin.\nRoyal Marine II eraikinean dago oso egoera onean. Sarrera, egongela terrazara eta igerilekurako bistak dituen egongela, 2 logela, 1 bikoitz eta 1 bakarreko, komun osoa 1 eta oso ondo hornitutako sukalde erdi irekia, ikuztegi 1 eta trastelekua duen aparkalekua ditu. gela.\nSta Margarita jende askoren 2. egoitzarako gogokoenetako bat da, eta zu? Zeren zain zaude zurea izateko?\nInformazio gehiago eta bisitak lortzeko deitu iezaguzu!\nKomunitate Gastuak 736€\nEgin klik hemen WhatsApp bidez edozein zalantza argitzeko02:13


San Silbestre, 40 urtez - Lasterketak.eus\nGOIBERRI. Beasaingo San Silbestre probak 40 urte beteko ditu aurten, eta urte hauetan antolatzaile lanetan aritu dira Juanjo Ruiz (Beasain, 1958), Markos Zurutuza (Ataun, 1950), Jesus Maria San Pedro (Beasain, 1956) eta Antonio Albiz (Beasain, 1952), Beti-bizi elkarteko kideak.\nUrte amaiera korrika eginez ospatzeko ideia Paulino Velazquez beasaindarrarena izan zen. Atleta ezaguna zen orduan, besteak beste, Larraiztik San Migelera azkarren joatearen errekorra zuelako, eta oraindik ere hala izaten jarraitzen du. 1979an sortu zuten Beti Bizi elkartea eta Velazquez elkartean sartu zenean elkartekideei lasterketa hau antolatzea proposatu zien, eta hala hartu zuen ardura Ruizek, Zurutuzak, San Pedrok eta Albizek osatutako laukoteak.\nUrte askoan aritu da laukotea Espainia mailan ospe handia hartu duen lasterketa hau prestatzen: Vallecasen (Madril) eta Bartzelonan egiten diren San Silbestre proben ondoren, ezagunenetakoa dela esan dute, eta urte hauetan guztietan gauzak «dezente» aldatu direla.\nArgazki zaharrei begira jarriz gero, antolatzaileek partehartzaile kopurua azpimarratu dute: «Hasiera hartan jendeak ez zuen orain adina korrika egiteko ohiturarik; ezberdina zen».\nLasterketa iluntzean egiten zen hasieran, baina, Alai tabernan eskuz egiten zuten sailkapena amaitu arte, urteari agur egiteko etxean zain izaten zituzten familiak. Eta, berandu amaitzen zutelako, eguerdira pasatzea erabaki zuten. Gainera, kanpotik korrika egitera etortzen zen jendeak ere etxera itzuli nahi izaten zuen, eta asko saririk jaso ere egin gabe joan behar izaten zen.\n40 urte, hamaika kontu\nSariekin ere badute istoriorik Beasaingo San Silbestre probako antolatzaileek. «Azken urteetan Keniako, Marokoko eta Etiopiako lasterkari ugari etortzen da korrika egitera; gehienak diru-saria irabazteagatik.\nBeti Bizi elkarteko Markos Zurutuza eta Juanjo Ruiz.\nHorrela, bada, behin haur bat ikusi genuen irabazlearen kopa eskuan hartuta eta, koparekin zer egiten zuen galdetu genionean, eskuetan zuen patata zorroagatik aldatu ziola esan zigun», azaltzen du laukoteak irribarrez. Horregatik, azken urteetan kopa normaltxeagoak banatu dituztela diote.\nBaina, hura ez da urte hauek eman duten pasadizo bakarra. «Helmugara iristen zirenen izenak apuntatzen ari ziren gazte batzuk Masculino (M) eta Femenino (F) jarri ordez, zenbait kasutan Femeninoren ordez Mujer (M) jarri zuten, eta nahikoa komeri ibili genuen gero!», gororatzen dute barrez .\n«Loinaz txirrindulari elkartekoek ere laguntzen digute antolakuntzan, eta behin, Curro Gonzalezi irteera pistola-tiro batekin ematea okurritu zitzaion. Euria ari zuen, eta Currori tapatzen ari ziren aterki batekin. Bada, tiroa egin eta aterkia zulatu zuen, nahigabe», gogoratzen dute irribarrez. Lasterketaren izaera ere dezente aldatu da.\nLasterketa herritarrentzat prestatzen dute batez ere, eta horixe bera sumatzen dute faltan: herritarren parte hartzea.\nAldaketen artean, aurten, lehen aldiz, izen-ematea 5 euro ordaindu beharko da. Aurreko urteetan txipa ordaindu beharrik ez bazegoen ere, «jendeak txipa itzultzen ez duelako» aurten kobratzea erabaki dute.\nDuela urte batzuk hartu zuen laukoteak lasterketa hau antolatzeari uzteko asmoa, baina, jarraitzeko eskatu zietelako darraite lanean. «Udaletxera joan ginen utzi nahi genuela esanez, baina, mesedez jarraitzeko eskatu ziguten, diru gehiago eman behar baziguten ere, jarraitzeko». Eta jarraitu egin dute, baina, erreleborik balego, eskertuko luketela diote.\nUrtero bezala, aurten ere jendetza etortzea espero dute, korrika egiteaz gain, lasterketa ikustera ere jende asko gerturatzen delako inguruko herrietatik. Eginbeharrak amaituta, ondo merezitako deskantsua hartuz bazkaria egingo dute.


MAE Sustapena 2022 - Hirugarren herrialdeetan ardogintzako produktuei buruzko sustapen- eta informazio-programetarako eta -ekintzetarako laguntzak - Ekonomiaren Garapena eta Azpiegitura Saila - Euskadi.eus\nEuskal Autonomia Erkidegorako Europako Erkidegoko erregelamenduko eta estatuko oinarrizko araudiko mahastizaintza eta ardogintzako sektoreko Erkidegoko laguntza neurrien garapena eta aplikazioa ezartzea hirugarren herrialdeetako merkatuak sustatzeko.\nETEen definizioa Europar Batasunaren arabera\nHirugarren herrialdeetan sustatzeko neurrien laguntzen onuradun izan daitezke\nB) Europako Parlamentuaren eta Kontseiluaren abenduaren 17ko 1308/2013 (EB) Erregelamenduaren 152., 156. eta 157. artikuluetan definitutako mahastizaintza eta ardogintzako ekoizleen erakundeak, mahastizaintzako eta ardogintzako ekoizleen erakundeen elkarteak eta lanbide arteko erakundeak, estatu kideak onartuak, bai eta Europako Parlamentuaren 2012ko azaroaren 21eko 1151/2012 (EB) Erregelamenduaren 3. artikuluko 2. paragrafoan zehaztutako lanbide-erakundeak eta taldeak ere. Ekoizle biko edo gehiagoko aldi baterako elkarteen edo elkarte iraunkorren kasuan, abenduaren 5eko 597/2016 Errege Dekretuaren 61.2 eta 64.4 c) artikuluetan, 66.1 artikuluaren azken paragrafoan, 68. artikuluan eta 70.6 artikuluan ezarritakoa aplikatuko da.\nC) Era berean, lehen aipatutako onuradun-motei dagozkien programak onartu ondoren aurrekontua nahikoa izanez gero, onuraduntzat jo ahal izango dira, halaber, hirugarren herrialdeetako merkatuetan Espainiako ardoak sustatzeko jarduerak garatzeko legez ezarritako eskumena duten erakunde publikoak.\nErakunde onuradunek frogatu beharko dute, dituzten langileen arabera, eta, hala badagokio, enpresaren tamainaren eta azken urteotan izan duten lanbide-esperientziaren arabera, hirugarren herrialdeekiko merkataritza-eskakizunei aurre egiteko gaitasun tekniko nahikoa dutela, eta neurria ahalik eta modu eraginkorrenean aplikatzen dela ziurtatzeko behar beste finantza- eta langile-baliabide dituztela. Era berean, produktuen kantitatea eta kalitatea bermatu beharko dute, amaitu ondoren egindako sustapenaren ondorioz sor daitezkeen eskariei epe luzerako erantzuna emango zaiela ziurtatzeko.\nDeialdiaren araudia AGINDUA, 2021eko urriaren 14koa, Ekonomiaren Garapen, Jasangarritasun eta Ingurumeneko sailburuarena, hirugarren herrialdeetan ardogintzako produktuei buruzko sustapen- eta informazio-programetarako zein -egintzetarako laguntzen deialdia, 2022. urterakoa, egiteko dena.\nAraudi autonomikoa 227/2014 Dekretua, abenduaren 9koa, Euskal Autonomia Erkidegoan mahastizaintza eta ardogintzaren sektorea laguntzeko Europako Erkidegoak emandako neurriak garatu eta aplikatzekoa\nAraudi autonomikoa Decreto 227/2014 de 9 de diciembre, de desarrollo y aplicación de las medidas de apoyo comunitarias al sector vitivinícola de la Comunidad Autónoma de Euskadi\nEstatuaren araudia 608/2019 Errege Dekretua, urriaren 25ekoa, 1363/2018 Errege Dekretua aldatzen duena.\nAraudia 1363/2018 Errege Dekretua, azaroaren 2koa, mahastizaintza sektorerako 2019-2023 laguntza programaren neurriak aplikatzeko\nEstatuaren araudia 1363/2018 Errege Dekretua, azaroaren 2koa, mahastizaintza sektorerako 2019-2023 laguntza programaren neurriak aplikatzeko\nAraudia Europako Parlamentuaren eta Kontseiluaren 2013ko abenduaren 17ko 1308/2013 (EB) Erregelamendua\nAraudia Batzordearen 2016ko apirilaren 15eko 2016/1149 Erregelamendu Delegatua (EB)\nAraudia Batzordearen 2016ko apirilaren 15eko 2016/1150 Betearazpen Erregelamendua (EB)\nEkonomiaren Garapena, Jasangarritasuna eta Ingurumena / Nekazaritzako, Arrantzako eta Elikagai Politikako Sailburuordetza > Elikagaien Kalitate eta Industriako Zuzendaritza\nFinantzatzen duen erakundea\nNekazaritza Bermatzeko Europako Funtsa (NBEUF)\nMarian Alustiza / Mikel Albaina\nTelefonoa: 945 01 96 84\nE-maila: m-alustiza@euskadi.eus / m-albaina@euskadi.eus\nAurrez aurreko tramitazioa\nPertsona fisikoen errentaren gaineko zerga, eskaera aurkeztu den dataren aurreko ekitaldiarena\nEskaera aurkeztu den dataren aurreko ekitaldiari dagokion ekonomia-jardueren eranskina\nLegezko ordezkariaren NANa\nEnpresa eratzeko eskritura\nLegezko ordezkariaren ahalordetze-eskritura\nEskaera aurkeztu den dataren aurreko ekitaldiari dagokion sozietateen gaineko zerga\nESKABIDE GUZTIENTZAT AGIRI KOMUNAK:\nKontuaren titulartasuna adierazteko banku-erakundearen ziurtagiri eguneratuta\nAzken 3 urteetako finantza-adierazpenak eta/edo urteko txostenak (galera-irabazien kontua eta blantzea)\nSustapen-programaren memoria deskriptibo zehatza, herrialdeka, eskualdeka, ekintzaka, jardueraka eta xede-taldea\nKoadro bat urriaren 25eko 608/2019 Errege Dekretuak aldatzen duen azaroaren 2ko 1363/2018 Errege Dekretuaren IV. eranskinean III atalean adierazitakoaren arabera\nErantzukizunpeko adierazpenaren koadroa betetzeko adibidea\nProposatutako kostuek merkatuko prezio normalak gainditzen ez dituztelako justifikazioa (hornitzaile desberdindn hiru eskaintza)\nPrograma honetan diru-laguntzarik ez bada jaso, Hirugarrenaren Alta Agiria\nEskabide-orriara sartu hurrengo botoiaren bitartez.\nDokumentuak aurkezteko lekuak\nElikagaien Kalitate eta Industriako Zuzendaritza\nDonostia-San Sebastian, 1\n01010 - Vitoria-Gasteiz\nArreta Zerbitzua: Zuzenean\nEskabideak herritarrentzako arreta buegoetan entregatzeko, aurretiko hitzordua eskatu behar da: Eskatu hitzordua\nZuzenean bulegoen helbideak\nGipuzkoa Donostia-San Sebastián Andía kalea, 13\nÁlava/Araba Vitoria-Gasteiz Ramiro de Maeztu kalea, 10\nEAEko erregistro laguntzaileak\nEuskal Autonomia Erkidegoko Administrazio Orokorraren eta bere erakunde autonomiadunen erregistroen sarrera, antolaketa eta funtzionamenduari buruzko apirilaren 29ko 72/2008 Dekretuan adierazten diren tokietan.\nAurkezteko beste leku batzuk\nAdministrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan aurreikusita dagoen bitartekoren bat erabiliz.\nEskaera egiteko 2 aukera dituzu:\nOnline inprimakia bete eta beharrezko dokumentuak formatu digitalean erantsi. Ondoren, inprimakia paperean inprimatu, eskuz sinatu eta adierazitako aurkezpen-lekuetan aurkeztu behar duzu.\nOnline inprimakia bete gabe inprimatu. Inprimatu ondoren, eskuz bete eta sinatu behar duzu. Ondoren, adierazitako aurkezpen-lekuetan aurkeztu behar duzu.\nOnline inprimakia betetzen baduzu eta dokumentuak formatu digitalean eransten badituzu (lehenengo aukera), hau izan behar duzu kontuan:\nAdministrazioak inprimakia eta erantsitako dokumentuak hilabete bateko epean gordeko ditu.\nHilabete bateko epe horren barruan inprimakia sinatuta aurkeztu behar duzu adieraztitako aurkezpen-lekuetan.\nBete eta inprimatu itzazu eskatutako inprimakiak, inprimakirik badago.\nPresta ezazu eskatutako dokumentazioa.\nAurkeztu dokumentazio guztia adierazitako lekuren batean.\nGora jotzeko errekurtsorako inprimakia\nGora jotzeko errekurtsoa (pdf , 1.59 MB)\nInprimakia betetzeko informazioa:\nZure izenean ari bazara:\nEskatzailea atalean, aukera ezazu Titularra.\nDatu pertsonalak atalean, bete itzazu titularrari dagozkion datuak.\nSina ezazu eskabidea.\nBeste pertsona edo entitate baten ordezkari gisa ari bazara:\nEskatzailea atalean, aukera ezazu Ordezkaria.\nDatu pertsonalak atalean, bete itzazu ordezkatzen duzun pertsonari dagozkion datuak Titularra atalean, eta zureak, Ordezkaria atalean.\nOharra: Erakundeak ordezkari bidez aritzen dira beti.\nGora jotzeko errekurtso bat jartzeko, bete ezazu inprimakia, eta aurkeztu adierazitako lekuetako batean.\nBerrikusteko errekurtso berezia\nErrekurtsoa jarri ahal izateko, ziurtagiri elektroniko bidez identifikatu behar duzu.\nZer egintzen aurka jartzen da?\nErreklamazio ekonomiko-administratiboen ebazpen irmoen aurka, hauetako egoeraren bat gertatzen denean:\nEspedientean sartutako dokumentuen eraginez, egitezko errakuntza gertatzea ebazpena ematerakoan.\nGaia ebazteko funtsezko balioa duten agiriak agertzea, eta, agiri horiek, ebazpena eman ondoren agertu arren, agerian uztea errakuntza dagoela errekurritutako ebazpenean.\nEbazpenean funtsezko eragina izatea ebazpenaren aurretik edo ondoren epai irmo baten bidez faltsutzat jotako dokumentu edo lekukotzek.\nPrebarikazio, funtzionario-eroskeria, indarkeria, iruzurrezko azpikeria edo bestelako jokabide zigorgarri baten ondorioz ematea ebazpena, eta epai irmo batek hala aitortzea.\nZer organotan jartzen da?\nEuskadiko Ekonomia Arduralaritzako Epaitegian.\n1. kasuan, lau urte, aurkaratutako ebazpena jakinarazten zaizun egunetik hasita.\nGainerako kasuetan, epea hiru hilabetekoa izango da, dokumentuak ezagutzen direnetik edo epaia irmo bihurtzen denetik hasita.\nZer epe dauka Epaitegiak ebazteko?\nEpe horretan ez bazaizu ebazpena jakinarazten, errekurtsoa ezetsitzat joko da.\nDatuen alta / doakion hirugarrena\nNazioarteko ordaindetaren kasuetan aukeratu inprimaki hau.\n"Hirugarrenaren alta" izeneko eredu normalizatua\nA. Pertsona fisiko edo juridikoaren identifikazio-datuak:\nPertsona fisikoak: nortasun agiri nazionalaren zenbakia, identifikazio fiskaleko zenbakia edo, atzerritarren kasuan, pasaporte-zenbakia.\nPertsona juridikoak: identifikazio fiskaleko kodea.\nPertsona fisikoak: izena eta bi abizen.\nPertsona juridikoak: izena edo izen soziala.\nB. Bankuaren datuak:\nBanku-kontuaren nazioarteko kodea (IBAN). Lehendabiziko bi karaktereek herrialdea adierazten dute, hurrengo biak kontrol-digituak dira eta gainontzekoak kontu-zenbakiak.\nBankua identifikatzeko nazioarteko kodea (BIC) eta haren izena. BIC delakoa banku bakoitzaren identifikazio bakarrerako nazioarteko kodea da.\nIzena eta bi abizen, pertsona fisikoen kasuan, eta izena edo izen soziala, pertsona juridikoen kasuan.\nBanku-kontuaren titularrak eta hirugarren interesdunak berbera izan behar dute.\nC. Bankuaren sinadura eta zigilua, bankuaren datuak ziurtatzeko.\nBankuaren sinadura eta zigiluaren ordez, bankuaren dokumentu bat aurkez daiteke, hirugarren interesduna eta banku-kontuaren titularra pertsona bera dela egiaztatzen duena.\nD. Hirugarren interesdunaren sinadura eta zigilua, dokumentuan azaltzen diren datuak zuzenak direla ziurtatzeko.\nE. Administrazioak beteko du atal hau.\nInprimaki hau aukeratu nazioarteko- ordaindeten kasuetan.\n"Hirugarrenaren alta" izeneko eredu normalizatua (Nazioartekoa)\nAurrez aurreko kanala erabiliz hirugarren interesdunaren zure datuei alta emateko edo datuok aldatzeko, inprimakia bete eta adierazitako lekuetan aurkeztu.\nAgiriak aurkezteko inprimakia\nAgiriak aurkezteko inprimakia (pdf , 1.27 MB)\nDatu personalak atalean, bete itzazu titularrari dagozkion datuak.\nBeste pertsona baten ordezkari badiharduzu:\nDatu pertsonalak atalean, bete itzazu ordezkatzen duzun pertsonari dagozkoin datuak. Titularra atalean, eta zureak Ordezkaria atalean.\nOharra: Erakundeak ordezkari baten bidez aritzen dira beti.\nKanal presentziala erabiliz prozeduraren agiriak aurkezteko, inprimakia bete behar duzu eta seinalatutako aurkezpen-lekuetan aurkeztu.\nJakinarazpen eta komunikazioetarako datuak aldatzeko inprimakia\nJakinarazpen eta komunikazioetarako datuak aldatzea (pdf , 1.34 MB)\nEskatzailea atalean, aukeratu ezazu Ordezkaria.\nJakinarazpen eta komunikazioetarako datuak aldatu ahal izateko, bete ezazu inprimakia eta aurkeztu adierazitako lekuetako batean.\nDokumentazioa zuzentzeko inprimakia\nDokumentazioa zuzentzea (pdf , 1.27 MB)\nDokumentazioa aurkezteko edo zuzentzeko, inprimakia bete eta adierazitako lekuetan aurkeztu.\nZuzentze eskakizun batean epea luzatzeko inprimakia\nZuzentze eskakizun batean epea luzatzeko inprimakia (pdf , 1.27 MB)\nZure izenean badiharduzu:\nEskatzailea atalean Titularra aukera markatu.\nDatu pertsonalak atalean titularrari dagozkion datuak bete.\nEskabidea titular gisa sinatu.\nBeste norbaiten edo erakunderen baten izenean badiharduzu:\nEskatzailea atalean Ordezkaria aukera markatu.\nDatu pertsonalak atalean, ordezkatzen duzun pertsonaren edo erakundearen datuak bete Titularra jartzen duen lekuan eta zureak Ordezkaria jartzen duen lekuan.\nEskabidea ordezkari gisa sinatu.\nEspedientean zuzentze eskakizun baten epea luzatu ahal izateko kanal presentzialaren bidez , inprimakia bete, eta seinalatutako aurkezpen-lekuetan eman ezazu.\nAtzera egiteko inprimakia\nAtzera egiteko eskabidea (pdf , 973.77 KB)\nDatu pertsonalak atalean, ordezkatzen duzun pertsonaren edo erakundearen datuak bete Titularra azpiatalean eta zureak Ordezkaria azpiatalean.\nEspedientean atzera egiteko, inprimakia bete eta aurkeztu seinalatutako aurkezpen-lekuetako batean.\nAurkeztu beharreko dokumentuak\nUko egitea (pdf , 973.53 KB)\nEspedientean uko egiteko, bete ezazu inprimakia eta aurkeztu adierazitako lekuetako batean.\nInformazio-gehikuntza (pdf , 1.27 MB)\nDokumentazioa aurkezteko, inprimakia bete eta adierazitako lekuetan aurkeztu.\nErrekerimendua (pdf , 1.27 MB)


Lipedema, emakumeei erasaten dien gaitz ezezaguna - Berria Ikasgela\nLipedema, emakumeei erasaten dien gaitz ezezaguna\n2021eko urriak 01\nMaddalen Arenaza eta Ana Navarri. GORKA RUBIO / FOKU\nEmakumeen %11k lipedema daukate, baina, ezezaguna izateaz gain, gutxi diagnostikatzen da. Pubertaroan hasi ohi da, eta nabarmen egiten du okerrera hormona aldaketekin. Gaitza pairatzen dutenek sarri beren poltsikotik ordaindu behar izaten dituzte tratamenduak.\nHanketan eta besoetan ehun adiposoacloseLarruazalaren azpiko ehuna.\nren metaketa asimetrikoacloseFormak eta tamainak bat egiten ez dutenean.\nezaugarri duen osasun egoera kronikoa da lipedema. Emakumeei eragiten die. Pubertaroan hasi ohi da, eta nabarmen egiten du okerrera hormona aldaketekin, haurdunaldian eta menopausian, kasurako. Bi tratamendu mota daude: kontserbadorea, gaitza gehiago ez zabaltzeko drainatze linfatikoak eta konpresio mediak erabiltzea, edota ebakuntza. Ez bata eta ez bertzea ez daude osoki osasungintza publikoan finantzatuta.\nGorputzarekiko erabat desorekatuak diren hankak eta besoak izatea da sintomarik behinena, baina lipedemak baditu bertze adierazle batzuk ere: ubeldurak ateratzeko erraztasuna, hotzarekiko sentikortasun erabatekoa, hanketako pisua, hantura, mina... Eta ondorio argi bat: dietarik zorrotzenak ere ez duela lortuko lipedemak erasandako gorputz zatiak argaltzea. Horrek frustrazioa eragin ohi du sarri. Gaitzak duen alderdi fisikoari psikologikoa ere gehitu behar zaio gehienetan, gaixotasuna pairatzen duten andre anitzek lotsa eta konplexua sentitzen baitute beren gorputza dela eta.\nGaixotasuna pairatzen duten andre anitzek lotsa eta konplexua sentitzen dute beren gorputza dela eta.\n2019ko San Joan bezperan jakin zuen Maddalen Arenazak lipedema zeukala: «Dantzan ari nintzela, lipedema zuen emakume batek hankak ikusi zizkidan, eta nigana etorri zen esanez litekeena zela lipedema izatea». Agaldeprise elkartera jo zuen, eta, gero, osasun zerbitzu publikora. Zorteko sentitzen da medikuak, gaitza ezagutu ez arren, laguntzen jakin zuelako. Geroztik hainbat medikurekin ibili ondotik, iaz egin zioten ebakuntza Bartzelonako klinika pribatu batean, gaitza hasierako fasean izaki osasungintza publikoak ez zuelako bere gain hartzen.\nDesberdina da Ana Navarri Agadelprise elkarteko lehendakariaren kasua. Bizitza erdia eman du diagnostiko zehatz baten zain. Bidea ez da erraza izan Navarrirentzat, osasungintza publikoan jaso duen erantzuna beti bera izan delako: «Gizartean sekulako lodifobia dago. Medikuarenera joan naizen guztietan, gauza bera esan didate: ahoa itxi eta argaltzeko».\n«Gizartean sekulako lodifobia dago. Medikuarenera joan naizen guztietan, gauza bera esan didate: ahoa itxi eta argaltzeko».\nAna Navarri (Agadelprise elkartea)\nLipedemak min fisiko handiak eragin dizkio Navarriri, baita lan egin ezina ere, eta egun %26ko ezintasuna onartua du. Guztiaren gainetik, ordea, gizartearen aurrejuzguak nabarmendu ditu:. «Duela urte batzuk, igerilekuan nengoela, 17-18 urteko neska batzuei entzun nien nire gorputzak nazka ematen ziela. Hain gaizki sentitu nintzen, igerilekura joateari utzi bainion bi urtez».\nErruduntasuna kentzeaz mintzo dira biak, gaitza onartu eta harekin bizitzen ikasteaz. «Gertatzen zaizunari izena ematen diozunean, erruduntasuna kendu eta arduratsu izaten hasten zara. Lipedema daukat, eta ez da nire errua; nire ardura nire gorputza zaintzea da», nabarmendu du Navarrik. Arenazak ere antzeko sentimenduak izan ditu: «Kuriosoa da: niretzat, gaixotasun bat izatea zerbait positiboa izan da; niri pisu handia kendu dit gainetik».\nLipedema duen gorputz baten ilustrazioarekin poltsak egin ditu Arenazak.\nLipedema duen gorputz baten ilustrazioarekin poltsak egin ditu Arenazak, eta, hain zuzen, hori islatzen saiatu da esaldi baten bidez: Izena jarri zionean bere begiak zabaldu eta gainontzekoak itxi ziren. Gainera, Instagram kontu batean kontatu du bere prozesua, euskaraz, eta bertze neska batzuei laguntzeko ere balio izan dio.\nIsiltasunera kondenatuak Ainhoa Larretxea Agirre | | 2021eko uztailak 08\nAlex Rodriguez: «Gizartea 'bullying'-aren erantzule dela erakutsi beharra daukagu»\nPlastika eta ikus-entzunezkoak\nMiren Guillo Arakistain: «Hilekoaren ideologia bera baztertzailea da»


ELIKA Seguridad Alimentaria | Hegazti-Gripearen elikagai bidezko kutsaketa arriskuari buruzko iritzia - EFSA 2006 - ELIKA Seguridad Alimentaria\nArriskuaren Balioztatzea: elikagaietako nutrienteak – FAO/OMS – 2006\nHegazti-Gripearen elikagai bidezko kutsaketa arriskuari buruzko iritzia – EFSA 2006\nBidaltze data 23 martxoa, 2006\nElikagaien Segurtasuneko Europako Agintaritzaren (EFSA) Arrisku Biologikoen gaineko Zientzia Panelak (BIOHAZ) txosten bat argitaratu du. Bertan, Oso Patogenoa den Hegazti-gripearekin kutsaturiko elikagaiak aztertu dituzte jakiteko ea ugaztunak kutsatu ahal diren (elikagaiak kontsumituz gero). Birusa, giza hesteetan hazi ahal delaren ebidentzia epidemiologikorik ezean, oraingoz, arnas eta bide orofaringeoak onartzen dira kutsa bidetzat. Ondorioz, beharrezkoa izango da ikerketa gehiago egitea birusaren sarbideak eta infekzio-bideak zehatzago ezagutzeko.\nArrisku kimikoarekiko giza esposizioko ereduak – IPCS/OMS/UNEP/ILO 2006


Udalak eta ikastetxeak bat, “tratu onak aldarrikatzeko eta indarkeria jazoera tamalgarriak salatzeko ekintza xume baina ikusgarria”antolatu dute\nBerriak Udalak eta ikastetxeak bat, “tratu onak aldarrikatzeko eta indarkeria jazoera tamalgarriak salatzeko ekintza xume baina ikusgarria”antolatu dute\n2016/11/17, Osteguna - 20:45\nEmakumeenganako indarkeriaren kontrako nazioarteko egunean, azaroaren 25ean, Azkoitiko ikastetxeetako DBHko eta Batxilergoko ikasleak kalera aterako dira, “tratu onak aldarrikatzera eta indarkeria ekintza tamalgarriak salatzera”.\nUdalak eta Azkoitiko ikastetxe guztiek –Azkoitiko Ikastola Xabier Munibe HLHI, Azkoitiko Ikastola Xabier Munibe DBH, Floreaga Ikastetxea eta Urola Ikastola- emakumeen aurkako indarkeria salatzeko antolaturiko ekimenean parte hartzera deitu dituzte herritarrak. Azaroaren 25ewan, eguerdiko 12:30ean, ikasleak beltzez jantzita, Balda Plazatik Plaza Nagusira joango dira eta han “ekitaldi xume baina ikusgarri” bat egingo dute. Ez dute gehiago aurreratu ekitaldiaz baina eskolen konpromisoa argi utzi dute. Halaber, herriko LH eta HHko ikastetxeetan ekimen ezberdinak egingo dituzte egun berean.\nAzaroaren 25eko ekintzarekin indarkeria matxista “gure artean oraindik sustraituta” dagoela salatu nahi dute. “Egiturazko ezberdintasun eta bereizkeriak eta botere banaketa desorekatua dira indarkeria matxistaren oinarri. Oraindik ere, gure jendarte honetan, emakume izateagatik soilik, bizi baldintza okerragoak, indarkeria sinbolikoa, fisikoa eta sexuala, soldata txikiagoak, lan zama handiagoak, e.a. jasan behar izaten dituzte emakumeak”.\nUrola Ikastolako alboko zuzendari Mikel Alberdik hartu du hitza denen izenean eta esan du “pauso txikiak ematea” bakoitzaren esku dagoela “eskoletatik hasi eta beste edozein alorretan”. “Egun hauetan bakarrik ez, egunerokotasunean landu beharreko gaiak dira, protokoloak badaude, Udalak ere badu, eta uste dut ekimen asko garatzeko aukera dugula elkarrekin, aurrerapauso handia eman dezakegula”. “Indarkeriak jazoera dramatikoak ekartzen ditu baina guk ikastetxeetan eta jendartean tratu onetan oinarrituriko gizartea nahi dugu. Tratu txarrez aritzen gara baina uste dugu tratu onez hitz egiten hasteko ordua dela, bizikidetzaren oinarria baita”.\nHezkidetza proiektuaren baitan, Udalak eta ikastetxeak elkarlanean urteak daramatzate indarkeria matxistaren aurka lanean, ikasleak berdintasunean hezten ahaleginduz. Hezkidetza Foroa ere osatuta dago elkarlanean aritzeko. Zestoako, Azpeitiko eta Azkoitiko Udalen eta ikastetxeen topagunea da eta hainbat ekimen jarri ditu martxan emakumeen kontrako indarkeriari aurre egiteko.\nIzan ere, indarkeriari aurre egiteko guztiok dugu zer egin. “Gizon eta emakumeon zeregina da injustiziari aurre egitea, rol sexistak kuestionatzea, tratu oneko harremanak eraikitzea, indarkeria egoeretan aurkitzen diren pertsonei gure elkartasuna adieraztea, indarkeriaren konplize izateari uko egitea…\nHitzordua jarria dago: azaroaren 25ean, 12:30ean.


VIII. Berbagunea Bilbon - bizkaie.biz\nBizkaie! 2019-11-18 12:57 Euskerea berbagai\nBilbotarren eguneroko bizimoduan euskerearen erabilerea sustatu eta normalizetea da helburua.\nDanon artean euskerea eregiten lemapean, beste urte batez, Berbagunea izango da Azkuna Zentroan, hilaren 21ean. Bilboko Udalak eta Bizkaiko Foru Aldundiak Bilboko euskaltegien sareagaz lankidetzan sortutako topagunea da Berbagunea, eta egunerokotasunean euskerearen erabilerea bultzatzea dau helburu.\nEuskeraz berba egitea, euskerea eta euskeraz konpartidutea lemeari jarraituz, Bizkaiko gizarte, ekonomia, kirol eta politika esparruetako edade guztietako euskaldunbarri nahiz euskaldunzaharrek aukerea izango dabe topagune edegi honetan patxadaz berba egiteko. Kulturen Atarian izango da topaketea, egun osoan zehar.\nZortzigarren edizinoa gaur aurkeztu dabe Xabier Arauzo Bizkaiko Foru Aldundiko Euskerea Sustatzeko zuzendari nagusiak, Mari Jose Arrieta Bilboko Udaleko Euskera saileko zuzendariordeak eta Aitziber Olabarrieta Berbaguneko koordinatzaileak.\nBilboko Udalak eta Bizkaiko Foru Aldundiak, Bilboko euskaltegien lankidetzeagaz, eguneroko bizimoduan euskeraz egitearen garrantzia azpimarratu nahi dabe. Euskerea urteko 365 egunetan kalera ateratzea dau helburu uriko euskaldun guztientzako ekimen honek, euskera-maila edo euskalkia kontuan hartu barik. Horregaitik, eskatzen dan gauza bakarra euskeraz berba egitea, euskerea euskeraz konpartiodutea da. Beraz, edade eta egoera guztietako personak mahai baten inguruan jesarten dira giro lasaian eta euskeraz hainbat gairi buruz berba egiteko: kulturea, kirola, aisialdia, sare sozialak... .\nEkitaldia erakargarria izateko kultura, gizarte, ekonomia, kirol eta politika-arloko eragileek ere parte hartuko dute eta mahai berean egongo dira Berbaguneko partaideakaz.\nBerbaguneak euskeraz ulertzeko eta berba egiteko kapaz diran 1.000 persona baino gehiago batu nahi ditu zemendiaren 21ean; hitzordu horretan, mahai beraren inguruan jarriko dira euskaldunak eta euskerea ikasten dabizenak. Txandak ordu eta erdikoak izango dira, 09:30etik 19:30era bitartean.\nJarduerea egun osoan izango da Azkuna Zentroko atrioan, lau txandatan. Lehenengo txandea 09:30etik 11:00etara bitartean izango da, bigarrena 11:00etatik 12:30era, hirugarrena 12:30etik 14:00etara eta laugarrena, barriz, 18:00etatik 19:30era.\nLehenengo hiru txandatan batxilergoko eta DBHko laugarren mailako ikasleak ibiliko dira. Ordutegi horretan Bilboko Euskaltegietan euskerea ikasten dabizanak be egongo dira. Arratsaldeko txandea, ostera, ekimenean parte hartu nahi daben herritarrentzat gordeta egongo da.\nTxanda bakotxean hainbat talde antolatuko dira. Talde bakotxean sei persona egongo dira eta aurretik jarritako gai bati buruz berba egingo dabe. Hogei minutu pasauta, egondako mahaitik altzau eta beste mahai batera joango dira, beste gai bati buruz berba egiteko. Txanda bakotxean birritan aldatuko dira mahai batetik beste batera parte-hartzaileak; horretarako, parte-hartzaile bakotxak triptiko bat jasoko dau jorratuko dituen gaiakaz.\nHorrezaz gan, mahai bakotxean persona bat egongo da gaia proponidu eta barriketaldia gidatzeko. Aurten, Asier Hormaza zinemako, antzerkiko eta telebistako aktorea izango da aurkezle eta dinamizatzailea. Gontzal Mendibil be izango da Berbaguneko zortzigarren edizino honetan, hain zuzen be, abesti herrikoiak kantauko ditu parte-hartzaileakaz batera.\nBarrikuntza moduan eta euskerazko kultur-eskaintza zabalagoa emoteko ikastetxeek, euskaltegiek eta norbanakoek, holan eskatzen badabe, Berbagunera egiten daben bisitearen barruan aukerea izango dabe Agur Etxebeste filma, Donostiako Zinemaldian estreinau barri dan filma ikusteko.\nEkimena herritarrentzat zabalik dago, euskeraz dakiten edo ikasten dabizen persona guztiak gonbidatzen dira parte hartu deien. Dobako ekitaldia da; eskatzen dan bakarra euskerea erabiltea eta aktualidadeko gaiei buruz edozeinegaz berba egiteko prest egotea.\nBerbagunean parte hartu nahi daben personek izena emon behar dabe aurretik, 944162472 telefonoan edota berbagunea@gmail.com helbidean.\nLekuak bete arte emon ahal izango da izena. Nahitaezkoa da izena emotea parte hartzeko.\nBerbaguneak Kutxabank, El Corte Inglés eta Deiaren babesa dau.


Hazkundearen moteltzea baieztatu du Eustatek | Ekonomia | Berria\nBukatu gabeko furgonetak Mercedesen Gasteizko lantegiko aparkalekuetan. David Aguilar / Efe Tamaina handiagoan ikusi\nUrrian aurreratutako datuak pixka bat zuzendu ditu Eustatek, hobera. Horien arabera, Arabako, Bizkaiko eta Gipuzkoako BPG barne produktu gordinaren hazkundea moteldu egin da urteko hirugarren hiruhilekoan, aurrekoarekin alderatuz gero. Bigarren hiruhilekoan %2,2 hazi zen, eta %1, berriz, hirugarrenean. Edonola ere, moteltzea ez da iragarri bezain handia izan: %0,8 hazi zela esan zuen urrian.\nOrduan, Eustatek jakinarazi zuen industria izan zela moteltzearen eragile nagusia, hornidura katean zeuden arazoak zirela eta. Datuek baieztatu egin dute iragarpen hori: industriak %0,2 egin du atzera hiruhileko batetik bestera. Tasa negatiboa izan du lehen sektoreak ere (-%7,2). Zerbitzuak hazi egin dira (+%2,3), baina kontsumoarekin lotutako haren osagaia — merkataritza, ostalaritza eta garraioa— %2,7 uzkurtu da.\nUrte arteko tasan ere zuzenketa bat egin du Eustatek, gorantz. Urrian, %3,8 esan zuen, eta orain dio %3,9 izan dela. Edonola ere, urrun dago Eusko Jaurlaritzak udako hilabeteetarako egin zuen iragarpenetik (%5,5).\nBizkaiak, datu hobeak\nLurralde historikoen araberako BPGari dagokionez, 2021eko hirugarren hiruhileko honetako bilakaera homogeneoa izan da urte arteko terminoetan: % 3,9ko hazkuntza Araban eta Gipuzkoan, eta % 4,0koa Bizkaian. Hiruhilekoen arteko bilakaera desberdinagoa izango da, baina positiboa hiru lurraldeetan. Bizkaian, % 1,4ko hazkundea, Gipuzkoan %0,6koa, eta Araban %0,3koa. Azken bi lurralde horietan du industriak pisu handien.\nEnpleguak bilakaera ona izan zuen uztailetik irailera, %0,9 handitu baitzen dedikazio osoaren baliokide diren lanpostuetan neurtuta. Zenbaki osoetan, 8.000 enplegu gehiago. Urte arteko tasan, berriz, iazko udan baino %3,5 lanpostu gehiago izan dira.


Cousoren begirada deserosoa — Eibar.ORG | Eibarko peoria\nHemen zaude: Hasiera / Blogak / Harrikadak / Cousoren begirada deserosoa\nCousoren begirada deserosoa\nMikel Iturria 2004/12/20 20:15\nAbenduaren 11n Irungo Kabigorri aretoan 50 bat lagun bildu ginen José Couso, la mirada incómoda liburuaren aurkezpenean. David Couso, anaia, eta Angel Petisme, brigadista eta musikaria egon ziren bertan.\nEz nuen ekitaldi guztia jarraitzerik izan, beste konpromiso bat nuelako, baina ordubetez egon nintzen bertan, ikuslegoaren galderen txanda hasi arte. David Cousok kontatu zuen duela 20 hilabete eta 3 egun zer gertatu zen Bagdad-eko Palestina Hotelean. Gerra-krimen gisa aurkeztu zuen anaiarekin egin zutena. Terrorista deitu zien Bush, Blair eta Aznarri. Aipatu zuen ere nola 43 astetan jarraian bildu ziren PP-ren Madrilgo egoitzaren aurrean. Kontatu zuen ere nola hilabete bakoitzeko 8an Serrano kalean AEBetako enbaxadaren aurrean biltzen diren. Bilkura hauetan, bertan biltzen den publikoaz aparte, musikari, poeta eta beste artisten laguntza izaten dute, Petismek zioen bezala “porque la música amansa a las fieras”.\nAipatu liburuan idazle eta artista askoren kolaborazioak daude: Sabina, Maruja Torres, Dulce Chacón, Javier Ortiz, Ángel Petisme, Santiago Alba Rico... David Cousok horietako hiru testu kuttun irakurri zituen. Testu bakoitza irakurri ondoren, Petismek gitarra hartu eta kantak abestu zituen. 1991ko urtarrilaren 17an AEBek lehen erasoa egin zuten egunean, Petismeren urtebetze eguna zen. Gauzak horrela kantua idatzi zuen Angel-ek. Gero, Alba Ricok liburuan idatzitako testua oinarri hartuz, beste kantu bat egin du. Hirugarrena ez dut gogoan.\nPetisme, Madrilen bizi den aragoiarra, oso tipo berezia da. Ez dakit nola esan. Horrela esatea topikoa bada ere.\nCousiño, beste hildako bat gehiago Iraken.


Buzz Aldrin - Wikipedia, entziklopedia askea.\nBuzz Aldrin (Edwin Eugene Aldrin, Jr. jaioa; Glen Ridge, New Jersey, 1930eko urtarrilaren 20a) estatubatuar astronauta eta militar ohia da.\nGlen Ridge (New Jersey), 1930eko urtarrilaren 20a (91 urte)\nLois Driggs Cannon (en)\nair force officer (en) , gerra-pilotua, astronauta, autobiografialaria, zientzia-fikzio idazlea, ingeniaria eta enpresaburua\nOrder of Culture (1969)\nNASA Exceptional Service Medal (1966)\nNASA Distinguished Service Medal (1970, 1970)\nGemini 12 (en) Apollo 11\nIlargia zapaldu zuen bigarren pertsona izan zen. Gaur egungo historian toki esanguratsua izango du satelitera heldu zen lehenengo hegaldiko kidea izateagatik. Hala ere, beste egitasmoetan ere jardun izan du. Ilargiratzearen osteko hamarkadetan, Aldrinek nazioek espazioan izango zuten etorkizunari buruz asko irakurri eta idatzi zuen. 1971ean Aldrin NASAtik erretiratu zen baina espazioaren ikerketan lan egiten jarraitu zuen. Izan ere, Martera heltzeko planak proposatu zituen eta hiru patente jaso zituen espazio estazio modular batentzat. Horrez gain, liburu asko idatzi zituen, ospetsuena Return to Earth autobiografia izanik. Voices From the Moonen Chaikinekin izandako elkarrizketan, bere esperientziak antolatzeko zailtasunari buruz hitz egin zuen.\n2002an, Bart Sibrel film zuzendari eta eszeptikoak Ilargira heldu zela froga zezala proposatu zion, eta astronautak ukabilkada bat eman zion. Bere esanetan ez zekien kaleko pertsona batek nola har zezakeen bere azalpenak eta guztiz desegokia ikusten zuen bere burua hitzen bitartez bere lorpena frogatzeko.\nWikimedia Commonsen badira fitxategi gehiago, gai hau dutenak: Buzz Aldrin\nAzken aldaketa 9 martxoa 2021(e)an, 14:01(e)tan\nOrriaren azken aldaketa: 9 martxoa 2021, 14:01.


Bultzada ekonomikoa - Bizkaia.eus\nBazenekien Bizkaiak bere uda turistikorik onena izan duela ekainetik abuztura 444.139 bisitarirekin, eta seguruenik gainditu egingo duela 2015. urtean lortu zuen 1.290.988 bisitarien sarreren marka?\nAurreko erreportajeak →\nArmañón Parke Naturala. Baso bainua hartu nahi al duzu Bizkaiko Parke Naturaletan?\nArmañón Parke Naturala. Baso bainua hartu nahi al duzu Bizkaiko Parke Naturaletan?→\nArmañón Parke Naturala. Udaberri osoan zehar\nData 03/21(e)tik 06/20(e)ra\nArmañón Parke Naturala. Udaberri osoan zehar→\nGorbeia Parke Naturala. Mendi ibilbidea\nTokia Nerbioi Ibaizabal\nGorbeia Parke Naturala. Mendi ibilbidea→\nGorbeia Parke Naturala. Parte-hartze jarduera\nGorbeia Parke Naturala. Parte-hartze jarduera→\nGorbeia Parke Naturala. Udaberri osoan zehar\nGorbeia Parke Naturala. Udaberri osoan zehar→\nUrkiola Parke Naturala. Mendi ibilbidea\nUrkiola Parke Naturala. Mendi ibilbidea→\nagenda gure bizkaia →\nCOVID-19aren inguruko informazio guztia eta...\nTalentuari lagunduko dion ingurua sustatzea.\nTrafikoko alertei buruzko informazioa.


Covid-19aren testuinguruan, azkartu egin da negozioen digitalizazio prozesua. Ezinbestekoak bihurtu dira sare sozialetako presentzia, Interneteko bileketetan ondo posizionatuta egotea, irudi/marka digital erakargarri bat transmititzea bezeroari… Estrategikoa da, beraz, teknologia berriek negozioei eskaintzen dizkioten aukerak ezagutu eta horiek aprobetxatzen jakitea.\nHorretarako, abian da EKITEN DIGITALA programa; hain zuzen ere, eskualdeko ekintzaileen negozioen digitalizazioa areagotzeko asmoz diseinatutako egitasmoa. Bi lan-lerro nagusi ditu programak; alde batetik, negozioen gaineko digitalizazio-diagnostikoa egingo da; ondoren, neurrira diseinatutako estrategia digitala definitzeko. Bestetik, prestakuntza tailerrak eskainiko dira; urritik abendura bitartean. Bi orduko saioak izango dira eta online eskainiko dira; guztira, 6 tailer.\n2019ko lanbideren diru-laguntzak ekaintzaileentzat\nEskabideak egiteko epea honakoa da: urtarrilaren 24tik otsailaren 13ra (eguerdiko 12:00ak arte). Eskaerak Urola Kosta Udal Elkartean aurkeztu behar dira.\n1. Sortu edota hobetu zure negozioaren Google My Business fitxa\nSortu: Hutsetik Google My Business fitxa sortzeko bideotutoriala.\nEkainaren 8tik aurrera eskuragarri. SAKATU HEMEN\nHobetu: Google My Business fitxa hobetzeko webinar saioa.\nSaio praktikoak, negozio-fitxen gaineko hobekuntzak egiteko. Zuzeneko saioak izango dira:\nKomenigarria da Google My Business fitxa aurrez sortuta izatea.\nIzena emateko; SAKATU HEMEN\n2. Banakako aholkularitza\nEdozein zalantza izanez gero, eskuragarri e-posta: ekitenurolakosta@gmail.com


Hezkuntza Sailak 850 lanpostura igo nahi ditu lan eskaintzak\nCCOO sindikatuaren eskaera onetsi eta Jaurlaritzak 550 postutik 850 postura igotzea adostu du Lanbide Heziketan eta Bigarren Hezkuntzan egingo den Lan Eskaintza Publikoaren proposamena. Lan eskaintza horien % 22.2ri ez zaie eskatuko 2. Hizkuntz Eskakizuna eta horrek desadostasunak sor ditzake.\nHispanitate egunari uko egiteko eskatu du IAk\nEspainiak eta Frantziak ezarritako jaiegunei uko egin eta egutegi propioa lantzeko eskatu diete Ikasle Abertzaleek ikasleei. Ikastetxeak zabaltzeko, edota hori ezean herri eskolak antolatzeko edo parte hartzeko eskatu dute.\nBergararrek "argi daukate"\nAtzo izan ziren Kilometroak 07 Bergaran. Balorazio positiboa egin dute jaiaren antolatzaileek, “jai festa ederra izan da, jende uholdea, eguraldi ederra, antolaketa bikaina eta aparteko gorabeherarik ez da egon”. Eguraldia lagun, dena aurreikusitako moduan bete da aurtengo Ikastolen jaian.\nNafarroan 0-3 hezkuntzaren eskaera osoa beteko duela esan du Perez-Nievas-ek\nKontseilariak parlamentuan egin zuen agerraldian, eskaeraren %80 inguru betetzen dutela (79 eskola eta 5000 haur inguru) esan zuen, eta espero dutela 2008 urtean 500 toki gehiago eskaintzea.\nLan Eskaintza Publikoan hizkuntza profila ez eskatzea salatu du LABek\nEusko Jaurlaritzako Hezkuntza Sailak, Bigarren Hezkuntzarako eta Lanbide Heziketarako lan eskaintza publikoak aurkeztu zituen herenegun. Horietako %10ei HE2 hizkuntz eskakizuna eskatuko ez zaiela salatu zuen sindikatuak.\nHelegitea Nafarroan 0-3 zikloko dekretuaren aurka\nSortzen-Ikasbatuaz-ek, LAB eta EILAS sindikatuek helegitea aurkeztu dute Gobernuak martxoan aurkeztu zuen dekretuarem aurka. Nafarroako 0-3 Zikloko plataformako taldeek, LOE legearekin (2006) ez duela bat egiten diote.